
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	
	Data,  18. 03.2004                                                                                                                                 Nr.24/132


 R A P O R T 
asupra proiectului Legii  îmbunătăţirilor funciare 


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond, cu proiectul Legii îmbunătăţirilor funciare, transmis cu nr.P.L.X. - 744 din 3 februarie 2004 şi înregistrat sub nr.24/27/04.02.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru buget, finanţe şi bănci şi avizul Comisiei juridice, de disciplină şi imunităţi. 
Senatul a adoptat proiectul de lege în şedinţa din 15 decembrie 2003.


Proiectul de lege are ca obiect de reglementare crearea unui cadru juridic adecvat privind participarea proprietarilor de teren la activităţile specifice sectorului de îmbunătăţiri funciare, precum şi înfiinţarea organizaţiilor şi federaţiilor de îmbunătăţiri funciare. Proiectul de Lege privind îmbunătăţirile funciare face parte din categoria legilor organice, potrivit prevederilor art.73 alin.(3) lit.h) şi m) din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor  domnul  Gheorghe Predilă  – consilier  în  Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi  33  de deputaţi, membri ai comisiei.

Raportul Comisiei a fost adoptat cu majoritate de voturi, înregistrându-se un vot împotrivă din voturile celor prezenţi, în şedinţa din 11.03.2004.

Proiectul de lege, potrivit art.75 alin.(1) şi alin.(3), respectiv art.73 alin.(3), lit.h) şi lit.m) din Constituţia României, republicată, şi art.86 alin.(3) pct.2 lit.f) din Regulamentul Camerei Deputaţilor este de competenţa decizională a Camerei Deputaţilor.

Întrucât Administraţia Naţională a Îmbunătăţirilor Funciare trece în subordinea Ministerului Agriculturii, Pădurilor şi Dezvoltării Rurale, prevederile cuprinse la art.3 lit.b), respectiv cele de la art.35-58 şi următoarele care fac referire la Administraţie nu mai intră sub incidenţa dispoziţiilor art.117 alin.(3), fiind sub incidenţa dispoziţiilor art.117 alin.(2) din Constituţia României, republicată. 

I. Amendamente admise

În urma dezbaterii în comisie, proiectul de lege se aprobă cu următoarele amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 
	Camera decizională 

	0
	1
	2
	3
	4

	1. 
	Titlul legii 

LEGEA 

îmbunătăţirilor funciare 
	Nemodificat 
	
	Camera Deputaţilor

	2. 
	
	După titlul legii se introduce Capitolul I cu următorul cuprins:

„CAPITOLUL I

Dispoziţii generale” 

Deputat Marian Ianculescu - PSD
	Pentru respectarea normelor de tehnică legislativă.
	Camera Deputaţilor 

	3. 
	Art.1. – Îmbunătăţirile funciare au ca obiective:

a) să asigure protecţia terenurilor de orice fel şi a oricăror categorii de construcţii faţă de inundaţii, alunecări de teren şi eroziuni, precum şi protecţia lacurilor de acumulare împotriva colmatării şi regularizarea cursurilor de apă;

b) să asigure un nivel corespunzător de umiditate a solului, care să permită sau să stimuleze creşterea plantelor, incluzând plantaţiile vitipomicole, culturile agricole şi silvice;

c) să asigure ameliorarea solurilor acide, sărăturate şi nisipoase, precum şi protecţia împotriva poluării.
	Art.1 se modifică şi va avea următorul cuprins: 

  „Art.1. – Îmbunătăţirile funciare au ca obiective:

a) asigurarea protecţiei terenurilor de orice fel şi a oricăror categorii de construcţii faţă de inundaţii, alunecări de teren şi eroziuni, precum şi protecţia lacurilor de acumulare împotriva colmatării şi regularizarea cursurilor de apă;

b)  asigurarea unui nivel corespunzător de umiditate a solului, care să permită sau să stimuleze creşterea plantelor, incluzând plantaţiile vitipomicole, culturile agricole şi silvice;

c) asigurarea ameliorării solurilor acide, sărăturate şi nisipoase, precum şi protecţia împotriva poluării.”

Deputat Marian Ianculescu – PSD
	Pentru corectitudinea exprimării.


	Camera Deputaţilor

	4. 
	Art.2. (1) Amenajările de îmbunătăţiri funciare ca lucrări hidrotehnice complexe şi agropedoameliorative se realizează în scopul prevenirii şi înlăturării acţiunii factorilor de risc – secetă, exces de apă, eroziunea solului şi inundaţii, precum şi a poluării – pe terenurile cu orice destinaţie, indiferent de proprietar. Acestea contribuie la valorificarea capacităţii de producţie a terenurilor şi a plantelor, precum şi la introducerea în circuitul economic a terenurilor neproductive.

(2) Prin amenajările de îmbunătăţiri funciare se poate prelua din surse de apă autorizate necesarul pentru irigarea culturilor agricole şi alimentarea cu apă a unor localităţi, amenajări piscicole, incinte agricole şi industriale şi se asigură protecţia localităţilor şi a oricăror categorii de construcţii  împotriva efectelor alunecărilor de teren şi a inundaţiilor, precum şi protecţia lacurilor de acumulare împotriva colmatării.

(3) Amenajările de îmbunătăţiri funciare cuprind următoarele categorii de lucrări:

a) îndiguiri şi regularizări ale cursurilor de apă de interes local prin care se asigură, în principal, protecţia terenurilor şi a oricăror categorii de construcţii împotriva inundaţiilor, surse locale de apă şi emisari pentru scurgerea apelor;

b) amenajări de irigaţii, orezării, prin care se asigură aprovizionarea controlată a solului şi a plantelor cu cantităţile de apă necesare dezvoltării  culturilor şi creşterii producţiei agricole. Aceste amenajări cuprind lucrări de captare, pompare, transport, distribuţie şi evacuare a apei şi, după caz, lucrări de nivelare a terenului;

c) amenajări de desecare şi drenaj, care au drept scop prevenirea şi înlăturarea excesului de umiditate de la suprafaţa terenului şi din sol, în vederea asigurării condiţiilor favorabile de utilizare a terenurilor. Aceste amenajări cuprind lucrări de colectare, de transport şi de evacuare în emisar a apei în exces;

d) lucrări de combatere a eroziunii solului şi de ameliorare a terenurilor afectate de alunecări, prin care se previn, se diminuează sau se opresc procesele de degradare a terenurilor. Aceste amenajări cuprind lucrări pentru protecţia solului, regularizarea scurgerii apei pe versanţi, stingerea formaţiunilor torenţiale, stabilizarea nisipurilor mişcătoare;

e) amenajări pedoameliorative pe terenurile sărăturate, acide şi pe nisipuri, pe terenurile poluate, inclusiv cu reziduuri petroliere, cu halde de la exploatările miniere, pe alte terenuri neproductive, cuprinzând şi lucrările de nivelare-modelare, de scarificare, de afânare adâncă, rigole şi şanţuri de scurgere a apei, arăturile în benzi  cu coame, udările de spălare a sărurilor, aplicarea de amendamente, precum şi îngrăşăminte, în scopul valorificării pentru agricultură şi, după caz, pentru silvicultură;

g) alte soluţii tehnice şi lucrări noi, rezultate din activitatea de cercetare.

(4) Realizarea amenajărilor de îmbunătăţiri funciare la nivel naţional are loc pe baza programelor şi strategiei sectoriale, iar la nivel local, conform nevoilor autorităţilor publice locale, a persoanelor juridice sau fizice interesate, pe baza programelor zonale şi locale de amenajarea a teritoriului.

(5) Proiectarea, executarea şi exploatarea amenajărilor de îmbunătăţiri funciare se fac în corelare cu lucrările de gospodărire a apelor, hidroenergetice, silvice, de gestionare a căilor de comunicaţie, în acord cu interesele proprietarilor de terenuri şi cu documentaţiile de urbanism şi de amenajare a teritoriului, ţinând seama de cerinţele de protecţie a mediului.
	Art.2  se modifică şi va avea următorul cuprins: 

   „Art.2. (1) – nemodificat

(2) Amenajările de îmbunătăţiri funciare cuprind următoarele categorii de lucrări:

a) îndiguiri şi regularizări ale cursurilor de apă de interes local prin care se asigură, în principal, protecţia terenurilor şi a oricăror categorii de construcţii împotriva inundaţiilor, surse locale de apă şi emisari pentru scurgerea apelor;

b) amenajări de irigaţii, orezării, prin care se asigură aprovizionarea controlată a solului şi a plantelor cu cantităţile de apă necesare dezvoltării  culturilor şi creşterii producţiei agricole. Aceste amenajări cuprind lucrări de captare, pompare, transport, distribuţie şi evacuare a apei şi, după caz, lucrări de nivelare a terenului;

c) amenajări de desecare şi drenaj, care au drept scop prevenirea şi înlăturarea excesului de umiditate de la suprafaţa terenului şi din sol, în vederea asigurării condiţiilor favorabile de utilizare a terenurilor. Aceste amenajări cuprind lucrări de colectare, de transport şi de evacuare în emisar a apei în exces;

d) lucrări de combatere a eroziunii solului şi de ameliorare a terenurilor afectate de alunecări, prin care se previn, se diminuează sau se opresc procesele de degradare a terenurilor. Aceste amenajări cuprind lucrări pentru protecţia solului, regularizarea scurgerii apei pe versanţi, stingerea formaţiunilor torenţiale, stabilizarea nisipurilor mişcătoare;

e) amenajări pedoameliorative pe terenurile sărăturate, acide şi pe nisipuri, pe terenurile poluate, inclusiv cu reziduuri petroliere, cu halde de la exploatările miniere, pe alte terenuri neproductive, cuprinzând şi  lucrările de nivelare-modelare, de scarificare, de afânare adâncă, rigole şi şanţuri de scurgere a apei, arăturile în benzi  cu coame, udările de spălare a sărurilor, aplicarea de amendamente, precum şi îngrăşăminte, în scopul valorificării pentru agricultură şi, după caz, pentru silvicultură;

f) perdelele forestiere de protecţie a terenurilor agricole şi plantaţii pentru combaterea eroziunii solului; 

g) alte soluţii tehnice şi lucrări noi, rezultate din activitatea de cercetare.

(3) Amenajările de îmbunătăţiri funciare pot prelua din surse de apă autorizate necesarul pentru irigarea culturilor agricole şi alimentarea cu apă a unor localităţi, amenajări piscicole, incinte agricole şi industriale şi se asigură protecţia localităţilor şi a oricăror categorii de construcţii împotriva efectelor alunecărilor de teren şi a inundaţiilor, precum şi protecţia lacurilor de acumulare împotriva colmatării.

Alin.(4) – nemodificat

Alin.(5)- nemodificat 

Deputat Marian Ianculescu - PSD
	Pentru corectitudinea exprimării.
	Camera Deputaţilor

	5. 
	Art.3. – Prezenta lege are drept scop:

a) să reglementeze regimul juridic al proprietăţii şi folosinţei infrastructurii de îmbunătăţiri funciare şi a terenului aferent, precum şi mecanismele de dobândire şi/sau transmitere a dreptului de proprietate, administrare sau folosinţă asupra acestei infrastructuri;

b) să instituie cadrul de reglementare a înfiinţării şi funcţionării Administraţiei Naţionale a Îmbunătăţirilor Funciare, denumită în continuare Administraţie, persoana juridică română de interes public naţional în sectorul îmbunătăţirilor funciare, care desfăşoară activităţile prevăzute de prezenta lege;

c) să reglementeze înfiinţarea şi funcţionarea organizaţiilor de îmbunătăţiri funciare şi a federaţiilor de organizaţii de îmbunătăţiri funciare în vederea desfăşurării de activităţi de îmbunătăţiri funciare atât în interesul membrilor lor cât şi în interesul public;

d) să stabilească serviciile prestate de Administraţie organizaţiilor de îmbunătăţiri funciare şi federaţiilor de organizaţii de îmbunătăţiri funciare şi mecanismele de finanţare a acestor activităţi;

e) să prevadă atribuţiile autorităţii publice centrale, denumită în continuare ministerul, care coordonează elaborarea strategiei şi politicilor în sectorul îmbunătăţirilor funciare;

f) să stabilească principiile reorganizării Societăţii Naţionale Îmbunătăţirii Funciare – S.A.;
g) să stabilească sancţiunile care se aplică în cazul încălcării prevederilor prezentei legi.


	Art.3. –  nemodificat


	
	Camera Deputaţilor 



	6. 
	Art.4. – Definiţiile termenilor utilizaţi în prezenta lege sunt prevăzute în anexa nr.1.
	Art.4. - se elimină. 

Deputat Marian Ianculescu -PSD
	Pentru o mai bună structurare a legii.
	Camera Deputaţilor

	7. 
	Art.5. – Principiile de bază în realizarea obiectivului îmbunătăţirilor funciare sunt următoarele:

a) exploatarea echitabilă a amenajărilor de îmbunătăţiri funciare, sistemelor de irigaţii sau desecare şi drenaj şi a lucrărilor de apărare împotriva inundaţiilor şi combatere a eroziunii solului pentru asigurarea protecţiei intereselor tuturor beneficiarilor;

b) consultarea şi, după caz, implicarea beneficiarilor, organizaţiilor neguvernamentale şi a altor reprezentanţi ai societăţii civile în luarea deciziilor în scopul promovării adoptării raţionale, eficiente şi transparente a acestora;

c) realizarea în principal de către proprietarii de teren, individual sau prin organizaţiile de îmbunătăţiri funciare sau federaţiile de organizaţii de îmbunătăţiri funciare a exploatării, întreţinerii şi reparaţiilor amenajărilor de îmbunătăţiri funciare situate pe terenurile pe care le deţin, inclusiv a lucrărilor de reabilitare, executare de investiţii şi suportarea costurilor acestor activităţi, statul intervenind prin Administraţie şi prin alocarea de fonduri de la bugetul de stat în completarea surselor proprii ale Administraţiei sau ale beneficiarilor amenajărilor declarate de utilitate publică în cazurile în care proprietarii de teren nu pot desfăşura ei înşişi activităţi de îmbunătăţiri funciare;

d) exploatarea sistemelor de irigaţii sau de desecare şi drenaj şi a amenajărilor de îmbunătăţiri funciare astfel încât să se prevină folosirea ineficientă a apei, excesul de umiditate, eroziunea şi poluarea solului şi să se promoveze protecţia mediului în conformitate cu standardele de mediu.
	Articolul 5 devine art.4 se modifică şi va avea următorul cuprins:

   „Art.4. – Principiile de bază în realizarea obiectivului îmbunătăţirilor funciare sunt următoarele:

lit.a) – nemodificată  

lit.b) – nemodificată 

lit.c) – nemodificată 

d) exploatarea amenajărilor de îmbunătăţiri funciare astfel încât să se prevină folosirea ineficientă a apei, excesul de umiditate, eroziunea şi poluarea solului şi să se promoveze protecţia mediului în conformitate cu standardele de mediu.”

Deputat Mihai Nicolescu - PSD
	Prin renumerotare.

Textul eliminat este superfluu.
	Camera Deputaţilor 

	8. 
	
	După articolul 4 se introduce un articol nou, art.5 cu următorul cuprins:

    „Art.5. – Definiţiile termenilor utilizaţi în prezenta lege sunt prevăzute în anexa nr.1.”

Deputat  Marian Ianculescu - PSD
	Prin restructurarea legii, ca urmare a preluării textului înscris la art.4 din proiect. 

 
	Camera Deputaţilor 

	9. 
	
	După articolul 5 se introduce  Capitolul II cu următorul cuprins:

„CAPITOLUL II

Organizaţiile şi federaţiile de organizaţii din domeniul îmbunătăţirilor funciare” 

Deputat Marian Ianculescu - PSD
	Pentru respectarea normelor de tehnică legislativă. 
	Camera Deputaţilor

	10. 
	Art.6. – (1) Persoanele fizice sau persoanele juridice care deţin terenuri deservite de sisteme de irigaţii sau de desecare şi drenaj, ori de lucrări de apărare împotriva inundaţiilor sau de combatere a eroziunii solului pot constitui o organizaţie de îmbunătăţiri funciare, denumită în continuare organizaţia, pentru a desfăşura una sau mai multe dintre următoarele activităţi de interes public:

a) exploatarea, livrarea apei pentru irigat, întreţinerea şi reparaţiile unui sistem de irigaţii care deserveşte mai mulţi proprietari de teren;

b) exploatarea, întreţinerea şi reparaţiile unui sistem de desecare şi drenaj care deserveşte mai mulţi proprietari de teren;

c) întreţinerea şi reparaţiile lucrărilor de apărare împotriva inundaţiilor care protejează terenul mai multor proprietari de teren;

d) întreţinerea şi reparaţiile lucrărilor de combatere a eroziunii solului şi desfăşurarea altor activităţi de îmbunătăţiri funciare care protejează solul de pe terenul mai multor proprietari de teren.

(2) Organizaţiile sunt persoane juridice de utilitate publică fără scop patrimonial ce se constituie şi funcţionează în conformitate cu prevederile prezentei legi. 


	Art. 6 - nemodificat
	
	Camera Deputaţilor 

	11. 
	Art.7. – (1) Fiecare organizaţie îşi desfăşoară activitatea în cadrul unei suprafeţe de teren clar delimitată, amenajată cu lucrări de îmbunătăţiri funciare, denumite în continuare teritoriul organizaţiei. 

(2) O organizaţie care îndeplineşte mai multe dintre activităţile prevăzute la art.6, le va specifica în statut precizând care este activitatea principală pe care o va desfăşura.


	Art.7 se modifică şi va avea următorul cuprins: 

    „Art.7. – (1)  Organizaţia îşi desfăşoară activitatea în cadrul unei suprafeţe de teren clar delimitată, amenajată cu lucrări de îmbunătăţiri funciare, denumite în continuare teritoriul organizaţiei. 

(2) Organizaţia care îndeplineşte mai multe dintre activităţile prevăzute la art.6, le va specifica în statut precizând care este activitatea principală pe care o va desfăşura.

(3) Organizaţia care are ca activitate principală exploatarea, întreţinerea şi reparaţiile unui sistem de irigaţii, precum şi livrarea apei pentru irigat, va include în denumirea sa menţiunea organizaţia utilizatorilor de apă pentru irigaţii, urmată de denumirea localităţii unde funcţionează, sau de o altă denumire proprie.

(4) Organizaţia care are ca activitate principală exploatarea, întreţinerea şi reparaţiile unui sistem de desecare şi drenaj va include în denumirea sa menţiunea organizaţia de desecare şi drenaj, urmată de denumirea localităţii unde funcţionează, sau de o altă denumire proprie.

(5) Organizaţia care are ca activitate principală întreţinerea şi reparaţiile unor lucrări de apărare  împotriva inundaţiilor va include în denumirea sa menţiunea organizaţia de apărare împotriva inundaţiilor, urmată de denumirea localităţii unde funcţionează, sau de o altă denumire proprie.

(6) Organizaţia care are ca activitate principală întreţinerea şi reparaţiile lucrărilor de combatere a eroziunii solului va include în denumirea sa menţiunea organizaţie de combatere a eroziunii solului, urmată de denumirea localităţii unde funcţionează, sau de o altă denumire proprie.”

Deputat Marian Ianculescu - PSD
	Pentru corectitudinea exprimării şi  restructurarea legii.
	Camera Deputaţilor

	12. 
	Art.8. – (1) O organizaţie care are ca activitate principală exploatarea, întreţinerea şi reparaţiile unui sistem de irigaţii, precum şi livrarea apei pentru irigat, va include în denumirea sa menţiunea organizaţia utilizatorilor de apă pentru irigaţii, urmată de denumirea localităţii unde funcţionează, sau de o altă denumire proprie.

(2) O organizaţie care are ca activitate principală exploatarea, întreţinerea şi reparaţiile unui sistem de desecare şi drenaj va include în denumirea sa menţiunea organizaţia de desecare şi drenaj, urmată de denumirea localităţii unde funcţionează, sau de o altă denumire proprie.

(3) O organizaţie care are ca activitate principală întreţinerea şi reparaţiile unor lucrări de apărare împotriva inundaţiilor va include în denumirea sa menţiunea organizaţia de apărare împotriva inundaţiilor, urmată de denumirea localităţii unde funcţionează, sau de o altă denumire proprie.

(4) O organizaţie care are ca activitate principală întreţinerea şi reparaţiile lucrărilor de combatere a eroziunii solului va include în denumirea sa menţiunea organizaţie de combatere a eroziunii solului, urmată de denumirea localităţii unde funcţionează, sau de o altă denumire proprie.
	Art.8 - se elimină.

Deputat Marian Ianculescu - PSD
	Textele au fost preluate la articolul 7.
	Camera Deputaţilor

	13. 
	Art.9. – În realizarea activităţilor de interes public, organizaţiile îndeplinesc următoarele atribuţii:

a) încheierea de contracte de prestări servicii de îmbunătăţiri funciare în condiţiile prezentei legi;

b) prestarea de servicii de îmbunătăţiri funciare către membrii săi;

c) livrarea apei pentru irigaţii sau prestarea altor servicii de îmbunătăţiri funciare, pe bază de contract în conformitate cu prevederile prezentei legi, persoanelor care nu sunt membri ai organizaţiei şi care deţin în proprietate sau folosinţă terenuri situate pe teritoriul organizaţiei;

d) încasarea de tarife de la membrii organizaţiei şi de la persoanele care nu sunt membri pentru serviciile prestate, în vederea acoperirii costurilor acestor servicii;

e) achiziţionarea, încheierea, exploatarea întreţinerea şi repararea instalaţiilor de îmbunătăţiri funciare şi a altor echipamente necesare;

f) organizarea de cursuri de instruire pentru membrii săi pentru pregătirea exploatării şi întreţinerii sistemului de irigaţii sau desecare şi drenaj sau a lucrărilor de apărare împotriva inundaţiilor sau combatere a eroziunii solului, protecţia muncii, asimilarea tehnicilor de îmbunătăţiri funciare şi promovarea utilizării noilor tehnici şi tehnologii;

g) asigurarea pazei şi protecţiei corespunzătoare în vederea prevenirii sau reducerii pagubelor şi păstrării integrităţii infrastructurii de îmbunătăţiri funciare din cadrul sistemului de irigaţii sau desecare şi drenaj sau a lucrărilor de apărare împotriva inundaţiilor sau combatere a eroziunii solului pe care o deţin în proprietate sau folosinţă;

h) reabilitarea, modernizarea şi dezvoltarea infrastructurii de îmbunătăţiri funciare de pe teritoriul său;

i) încheierea de contracte pentru achiziţia de bunuri şi prestarea de servicii necesare pentru desfăşurarea activităţii sale cuprinzând proiectarea şi lucrările de reabilitare, modernizare şi dezvoltare a infrastructurii de îmbunătăţiri funciare de pe teritoriul său;

j) angajarea de credite şi prezentarea de garanţii potrivit legislaţiei în vigoare;

k) îndeplinirea altor atribuţii prevăzute de prezenta lege.
	Articolul 9 devine art.8 cu următorul cuprins:

   „Art.8. – Organizaţiile au în realizarea activităţilor de interes public următoarele atribuţii:

a) încheie contracte de prestări servicii de îmbunătăţiri funciare potrivit prevederilor prezentei legi;

b) prestează servicii de îmbunătăţiri funciare către membrii săi;

c)  livrează apă pentru irigaţii sau  prestează alte servicii de îmbunătăţiri funciare, pe bază de contract potrivit prevederilor prezentei legi, persoanelor care nu sunt membri ai organizaţiei şi care deţin în proprietate sau folosinţă terenuri situate pe teritoriul organizaţiei;

d) încasează tarife de la membrii organizaţiei şi de la persoanele care nu sunt membri pentru serviciile prestate, în vederea acoperirii costurilor acestor servicii;

e) achiziţionează, închiriază, exploatează întreţine şi repară instalaţiile de îmbunătăţiri funciare şi alte echipamente necesare;

f) organizează cursuri de instruire a membrilor săi pentru pregătirea exploatării şi întreţinerii sistemului de irigaţii sau desecare şi drenaj sau a lucrărilor de apărare împotriva inundaţiilor sau combatere a eroziunii solului, protecţia muncii, asimilarea tehnicilor de îmbunătăţiri funciare şi promovarea utilizării noilor tehnici şi tehnologii;

g) asigură paza şi protecţia corespunzătoare în vederea prevenirii sau reducerii pagubelor şi păstrării integrităţii infrastructurii de îmbunătăţiri funciare din cadrul sistemului de irigaţii sau desecare şi drenaj sau a lucrărilor de apărare împotriva inundaţiilor sau combatere a eroziunii solului pe care o deţin în proprietate sau folosinţă;

h) reabilitează, modernizează şi  dezvoltă infrastructura de îmbunătăţiri funciare de pe teritoriul său;

i) încheie contracte pentru achiziţia de bunuri şi prestarea de servicii necesare desfăşurării activităţii sale cuprinzând, proiectarea şi lucrările de reabilitare, modernizare şi dezvoltare a infrastructurii de îmbunătăţiri funciare de pe teritoriul său;

j) angajează credite şi prezintă garanţii potrivit legislaţiei în vigoare;

k) îndeplineşte alte atribuţii prevăzute de prezenta lege.”

Deputat Marian Ianculescu – PSD
	 Prin renumerotare. 

Pentru corectitudinea exprimării.
	Camera Deputaţilor

	14. 
	Art.10. – (1) Sursele de venit ale unei organizaţii pot cuprinde:

a) tarifele de livrare a apei de irigaţii;

b) tarifele de desecare şi drenaj;

c) tarifele de apărare împotriva inundaţiilor, combaterea eroziunii solului şi alte activităţi de îmbunătăţiri funciare;

d) o cotizaţie anuală;

e) donaţiile, legatele şi sponsorizările în condiţiile legii;

f) subvenţiile acordate de la bugetul de stat.

(2) Tarifele şi cotizaţiile restante, datorate organizaţiei de membrii sau persoanele care nu sunt membrii ai acesteia, se pot recupera pe baza angajamentelor de plată semnate de aceştia care constituie titlu executoriu.
	Articolul 10 devine art.9 cu următorul cuprins: 

   „Art.9 – (1) Veniturile unei organizaţii se pot constitui din:

a) tarife de livrare a apei de irigaţii;

b) tarife de desecare şi drenaj;

c) tarife de apărare împotriva inundaţiilor, combaterea eroziunii solului şi alte activităţi de îmbunătăţiri funciare;

d) o cotizaţie anuală;

e) donaţii, legate şi sponsorizări potrivit legii;

f) subvenţii acordate de la bugetul de stat.

Alin.(2) – nemodificat

Deputat Marian Ianculescu - PSD

Deputat Ioan Stan - PSD
	Prin renumerotare.

Pentru corectitudinea exprimării.
	Camera Deputaţilor

	15. 
	Art.11. – (1) O organizaţie care prestează servicii unei persoane care nu este membru al acesteia şi care deţine în proprietate sau folosinţă teren în cadrul teritoriului organizaţiei percepe tarife care să acopere integral costurile prestării serviciilor de îmbunătăţiri funciare către acea persoană.

(2)  Membrii organizaţiilor beneficiază de o reducere a tarifului de prestare a serviciilor de îmbunătăţiri funciare corespunzător contribuţiei acestora la acoperirea cheltuielilor de întreţinere şi reparaţii a infrastructurii de îmbunătăţiri funciare şi a celor administrative ale organizaţiei.

(3) Statutul unei organizaţii de utilizatori de apă pentru irigaţii poate prevedea ca persoanele care nu sunt membri ai acesteia să fie obligate la plata în avans a serviciilor de livrare a apei pentru irigaţii.

(4) Tarifele pentru prestarea serviciilor de îmbunătăţiri funciare, altele decât livrarea apei pentru irigaţii, pot fi încasate prin compartimentele de specialitate ale administraţiei publice locale. Mecanismul de încasare a acestor tarife şi de decontare a cheltuielilor efectuate pentru desfăşurarea acestei activităţi se va reglementa printr-un protocol-cadru, aprobat prin ordin comun al ministrului agriculturii, pădurilor, apelor şi mediului şi al ministrului administraţiei şi internelor, în baza căruia se pot încheia, la nivel local, protocoale între organizaţii şi consiliile locale pe raza teritorială a cărora se află situat teritoriul organizaţiei.

(5) Pentru recuperarea tarifelor şi cotizaţiilor restante datorate de membri şi persoanele care nu sunt membri ai organizaţiei, statutul poate să prevadă instituirea de garanţii reale imobiliare care se vor înscrie în cartea funciară.
	Articolul 11 devine art.10 cu următorul cuprins:

   „Art.10. – (1) Organizaţia care prestează servicii unei persoane care nu este membru al acesteia şi care deţine în proprietate sau folosinţă teren în cadrul teritoriului respectiv percepe tarife care să acopere integral costurile prestării serviciilor de îmbunătăţiri funciare către acea persoană.

(2)  Membrii organizaţiilor pot  beneficia de o reducere a tarifului de prestare a serviciilor de îmbunătăţiri funciare în conformitate cu hotărârile adunării generale.

Alin.(3) – se elimină. 

(3) Tarifele pentru prestarea serviciilor de îmbunătăţiri funciare de interes general, altele decât livrarea apei pentru irigaţii, pot fi încasate prin compartimentele de specialitate ale administraţiei publice locale. Mecanismul de încasare a acestor tarife şi de decontare a cheltuielilor efectuate pentru desfăşurarea acestei activităţi se va reglementa printr-un protocol-cadru, aprobat prin ordin comun al ministrului agriculturii, pădurilor  şi dezvoltării rurale şi al ministrului administraţiei şi internelor, în baza căruia se pot încheia, la nivel local, protocoale între organizaţii şi consiliile locale pe raza teritorială a cărora se află situat teritoriul organizaţiei.

(4) Pentru recuperarea tarifelor şi cotizaţiilor restante datorate de membri şi persoanele care nu sunt membri ai organizaţiei, adunarea generală poate să hotărască instituirea de garanţii..”

Deputat Octavian Sadici – PRM

Deputat Mircea Toader  _ PD

Deputat Marinache Vişinescu – PRM 

Deputat Ioan Bâldea – PRM

Deputat Gelil Eserghep - PRM
	Prin renumerotare.

Pentru corectitudinea exprimării.

Pentru a da posibilitatea organului de conducere al organizaţiei să hotărască.

Pentru a da posibilitatea organului de conducere al organizaţiei să hotărască.


	Camera Deputaţilor

	16. 
	Art.12. – Excedentul, ca parte a veniturilor ce depăşeşte cheltuielile într-un an financiar, rămâne la dispoziţia organizaţiei şi se distribuie către rezerve, sau este folosit pentru activitatea următorilor ani potrivit prevederilor prezentei legi.
	Articolul 12 devine art.11. cu următorul cuprins: 

   „Art.11. – Excedentul, ca parte a veniturilor ce depăşeşte cheltuielile într-un an financiar, rămâne la dispoziţia organizaţiei şi se distribuie către rezerve, sau este folosit pentru activitatea următorilor ani .”

Deputat Ion Ştefan – PSD

Deputat Petre Posea - PSD
	Prin renumerotare

Textul eliminat este superfluu.
	Camera Deputaţilor

	17. 
	Art.13. – Oricare persoană fizică sau persoană juridică, care deţine în proprietate teren situat pe teritoriul organizaţiei sau care are, în condiţiile legii, în administrare sau folosinţă astfel de terenuri sau infrastructură de îmbunătăţiri funciare aflate în proprietatea publică sau privată a statului sau a unităţilor administrativ-teritoriale, poate fi membru al unei organizaţii.
	Articolul 13 devine art.12 - nemodificat
	Prin renumerotare.
	Camera Deputaţilor

	18. 
	Art.14. – (1) În vederea dobândirii personalităţii juridice, membrii încheie actul constitutiv şi statutul organizaţiei, în formă autentică, sub sancţiunea nulităţii absolute.

(2) Statutul cadru al organizaţiilor se aprobă prin hotărâre a Guvernului.


	Articolul 14 devine art.13 cu următorul cuprins:

   „Art.13. – (1) În vederea dobândirii personalităţii juridice, membrii fondatori încheie actul constitutiv şi statutul organizaţiei, în formă autentică, sub sancţiunea nulităţii absolute. 

(2) Conţinutul minim al actului constitutiv şi al statutului organizaţiilor se stabileşte prin normele metodologice de aplicare a prezentei legi, care aprobă şi modelul documentelor de constituire şi organizare.”

Deputat Marian Ianculescu – PSD

Deputat Dorel Crăciun – PSD

Deputat Ioan Stan – PSD
	Prin renumerotare. 

Pentru corectitudinea exprimării.

Precizia şi corelarea textului cu actele normative emise în aplicarea legii.
	Camera Deputaţilor

	19. 
	Art.15. – Procedura de constituire a organizaţiilor va fi prevăzută în normele metodologice de aplicare a prezentei legi.


	Articolul 15 devine art.14 cu următorul cuprins: 

    „Art.14. (1) - Procedura de constituire a organizaţiilor va fi prevăzută în normele metodologice de aplicare a prezentei legi.

   (2) Pe baza avizului Oficiului de reglementare a organizaţiilor de îmbunătăţiri funciare, denumit în continuare Oficiul de reglementare, constituirea organizaţiilor se autorizează prin ordin al ministrului, prin care se dispune şi înregistrarea acestora în Registrul naţional al organizaţiilor de îmbunătăţiri funciare.

    (3) Organizaţia dobândeşte personalitate juridică la data înregistrării sale în Registrul naţional al organizaţiilor de îmbunătăţiri funciare.”

Deputat Marian Ianculescu – PSD

Deputat Ion Bozgă - PSD
	Prin renumerotare. 

Completarea reglementării constituirii organizaţiilor de îmbunătăţiri funciare cu organele competente să avizeze şi să autorizeze înfiinţarea acestora şi cu modalitatea de dobândire a personalităţii juridice.
	Camera Deputaţilor

	20. 
	Art.16. – (1) Organizaţia are următoarele organe:

a) adunare generală;

b) consiliu de administraţie;

c) comisie de cenzori;

d) comisie de conciliere a neînţelegerilor din interiorul organizaţiei.

(2) Deciziile consiliului de administraţie sunt puse în executare de directorul şi personalul tehnic şi economic de execuţie al organizaţiei.
	Articolul 16 devine art.15 cu următorul cuprins: 

     „Art.15. – (1) Organizaţia are următoarele organe  de conducere şi comisii:

a) adunarea generală;

b) consiliul de administraţie;

c) comisia de cenzori;

d) comisia de conciliere a neînţelegerilor din interiorul organizaţiei.

Alin.(2) – nemodificat  

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	21. 
	Art.17. – Organizaţiile constituite în baza prezentei legi funcţionează în conformitate cu statutul propriu şi regulamentele interne.


	Articolul 17 devine art.16 cu următorul cuprins: 

  „Art.16. -  Modul de organizare şi funcţionare a organelor de conducere şi  a comisiilor organizaţiilor se reglementează prin normele metodologice de aplicare a prezentei legi, cu excepţiile prevăzute în acest capitol.”

Deputat Marian Ianculescu – PSD

Deputat Mihai Nicolescu - PSD
	Prin renumerotare.

Precizia şi claritatea textului.
	Camera Deputaţilor

	22. 
	Art.18. – Adunarea generală este organul de conducere al organizaţiei compus din membrii organizaţiei sau reprezentanţii acestora, care se întruneşte cel puţin de 2 ori pe an şi are drept de control permanent asupra organelor prevăzute la art.16 lit.b), c) şi d).
	Articolul 18 devine art.17 - nemodificat
	Prin renumerotare. 
	Camera Deputaţilor

	23. 
	Art.19. – (1) Statutul unei organizaţii care nu are sistem de reprezentare va menţiona modalitatea de alocare a voturilor fiecărui membru la şedinţele adunărilor generale, proporţional cu mărimea suprafeţei de teren deţinute în proprietate, administrare sau folosinţă, sau pe o altă bază echitabilă care să protejeze interesele fiecărui membru.

(2) Un membru al organizaţiei poate deţine cel mult două cincimi din numărul total de voturi.

(3) Membrii unei organizaţii care nu are un sistem de reprezentare, precum şi proprietarii care au dat în folosinţă terenurile pe care  le deţin unei persoane care nu îndeplineşte condiţiile prevăzute la art.13 alin.(1) pentru a fi membru al unei organizaţii, pot fi reprezentaţi în adunările generale pe baza unei procuri speciale, autentificate. 
	Articolul 19 devine art.18 cu următorul cuprins: 

   „Art.18. – (1) Statutul unei organizaţii , care nu are sistem de reprezentare , va menţiona modalitatea de alocare a voturilor fiecărui membru la şedinţele adunărilor generale, proporţional cu mărimea suprafeţei de teren deţinute în proprietate, administrare sau folosinţă, sau pe o altă bază echitabilă care să protejeze interesele fiecărui membru.

Alin.(2) – se elimină. 

(2) Membrii unei organizaţii care nu are un sistem de reprezentare, precum şi proprietarii care au dat în folosinţă terenurile pe care  le deţin unei persoane care nu îndeplineşte condiţiile prevăzute la art.12 pentru a fi membru al unei organizaţii, pot fi reprezentaţi în adunările generale pe baza unei procuri speciale, autentificate. „

Deputat Culiţă Tărâţă – PSD

Deputat Marian Ianculescu - PSD
	Prin renumerotare. 

Pentru corectitudinea exprimării şi trimiterii.

Pentru eliminarea eventualelor discriminări.
	Camera Deputaţilor

	24. 
	Art.20. – Comisia de conciliere soluţionează neînţelegerile patrimoniale în legătură cu activitatea organizaţiei privind: 

a) modalitatea de calcul şi cuantumul tarifelor practicate pentru serviciile de îmbunătăţiri funciare prestate de organizaţie şi a altor asemenea tarife, precum şi a cotizaţiilor;

b) suportarea de către membri a costurilor de exploatare, întreţinere şi reparaţii a infrastructurii de îmbunătăţiri funciare aflate în folosinţa sau proprietatea organizaţiei;

c) livrarea apei pentru irigaţii şi prestarea altor servicii de îmbunătăţiri funciare la termenele şi în condiţiile stabilite, cu nerespectarea principiului distribuţiei echitabile şi protecţiei intereselor tuturor beneficiarilor;

d) orice alte neînţelegeri patrimoniale dintre organizaţie şi membrii săi, precum şi dintre membrii organizaţiei.
	Articolul 20 devine art.19 – nemodificat 
	Prin renumerotare.
	Camera Deputaţilor

	25. 
	Art.21. – (1) Orice membru al organizaţiei care a suportat un prejudiciu de natura celor prevăzute la art.20 se poate adresa preşedintelui comisiei de conciliere cu o cerere.

(2) Cererea va fi soluţionată de comisie în termen de 14 zile de la data depunerii, cu participarea părţilor personal sau prin reprezentant.

(3) Comisia de conciliere analizează cererea şi probele depuse de părţi şi emite o decizie motivată de admitere sau respingere a acesteia.

(4) Decizia emisă de comisia de conciliere este definitivă şi obligatorie pentru părţi şi poate fi atacată la instanţa de drept comun competentă în termen de 30 de zile de la comunicare.
	Articolul 21 devine art.20 cu următorul cuprins:

   „Art.20. – (1) Orice membru al organizaţiei care a suportat un prejudiciu de natura celor prevăzute la art.19 se poate adresa preşedintelui comisiei de conciliere cu o cerere.

Alin.(2) – nemodificat

Alin.(3) – nemodificat

Alin.(4). - nemodificat

Deputat Ioan Stan – PSD

Deputat Dorel Crăciun- PSD
	Prin renumerotare. 
	Camera Deputaţilor

	26. 
	Art.22. – Membrii consiliului de administraţie, ai comisiei de cenzori şi ai comisiei de conciliere nu sunt salariaţi ai organizaţiei.
	Articolul 22 devine art.21 -nemodificat
	Prin renumerotare. 
	Camera Deputaţilor

	27. 
	Art.23. - (1) Două sau mai multe organizaţii de îmbunătăţiri funciare pot să înfiinţeze o federaţie de organizaţii de îmbunătăţiri funciare, denumită în continuare federaţia, în vederea exploatării, întreţinerii şi reparaţiilor unei părţi dintr-o amenajare sau a unei întregi amenajări de îmbunătăţiri funciare care deserveşte în comun organizaţiile membre. O federaţie exploatează, întreţine şi repară infrastructura de îmbunătăţiri funciare situată în afara teritoriului organizaţiilor cărora le poate presta servicii de îmbunătăţiri funciare şi care este în legătură funcţională cu sistemele de irigaţii sau de desecare şi drenaj sau lucrările de apărare împotriva inundaţiilor sau de combatere a eroziunii solului exploatate, întreţinute şi reparate exclusiv de acele organizaţii. 

(2) Federaţiile sunt persoane juridice de utilitate publică fără scop patrimonial ce se constituie şi funcţionează în conformitate cu prevederile prezentei legi.

(3) Pot dobândi calitatea de membru al unei federaţii numai acele organizaţii care beneficiază de partea din amenajarea de îmbunătăţiri funciare sau de întreaga amenajare pe care federaţia o exploatează, întreţine şi repară şi cărora li se pot presta servicii de îmbunătăţiri funciare de acea federaţie.
	Articolul 23 devine art.22 cu următorul cuprins:

    „Art.22. - (1) Federaţia de organizaţii de îmbunătăţiri funciare, denumită în continuare federaţie, se înfiinţează din două sau mai multe organizaţii de îmbunătăţiri funciare, în vederea exploatării, întreţinerii şi reparaţiilor unor părţi dintr-o amenajare sau a unei întregi amenajări de îmbunătăţiri funciare care deserveşte în comun organizaţiile membre. 

(2) Federaţia exploatează, întreţine şi repară infrastructura de îmbunătăţiri funciare situată în afara teritoriului organizaţiilor cărora le poate presta servicii de îmbunătăţiri funciare şi care este în legătură funcţională cu sistemele de irigaţii,  de desecare şi drenaj, lucrările de apărare împotriva inundaţiilor sau de combatere a eroziunii solului exploatate, întreţinute şi reparate exclusiv de acele organizaţii. 

(3) Federaţiile sunt persoane juridice de utilitate publică fără scop patrimonial ce se constituie şi funcţionează în conformitate cu prevederile prezentei legi.

(4) Pot dobândi calitatea de membru al unei federaţii numai acele organizaţii care beneficiază de partea din amenajarea de îmbunătăţiri funciare sau de întreaga amenajare pe care federaţia o exploatează, întreţine şi repară şi cărora li se pot presta servicii de îmbunătăţiri funciare de acea federaţie.”

Deputat Marian Ianculescu - PSD
	Prin renumerotare. 

Pentru corectitudinea redactării textului. 
	Camera Deputaţilor

	28. 
	Art.24. – Federaţiile se constituie potrivit nomelor metodologice de aplicare a prezentei legi şi funcţionează în baza unui statut-cadru aprobat prin hotărâre a Guvernului.


	Articolul 24 devine art.23 cu următorul cuprins: 

   „Art.23. (1) Federaţiile se constituie prin adoptarea de organizaţiile membre a actului constitutiv şi a statutului, al căror conţinut minim se stabileşte prin normele metodologice de aplicare a prezentei legi, care cuprind şi modelul documentelor de constituire şi organizare.

   (2) Constituirea federaţiilor se face cu respectarea aceloraşi condiţii de avizare, autorizare, formă şi publicitate ca şi cele cerute pentru constituirea organizaţiilor şi potrivit procedurii prevăzute de normele metodologice de aplicare a prezentei legi.”

Deputat Mihai Nicolescu – PSD

Deputat Marian Ianculescu - PSD
	Prin renumerotare. 

Principiile procedurii de constituire a federaţiilor trebuie să îşi găsească consacrarea în lege şi nu în actele normative emise în aplicarea legii.
	Camera Deputaţilor

	29. 
	Art.25. – Dizolvarea, lichidarea, reorganizarea şi modificarea statutului organizaţiilor şi federaţiilor se fac potrivit reglementărilor legale în vigoare şi cu avizul Oficiului de reglementare a organizaţiilor de îmbunătăţiri funciare denumit în continuare Oficiul de reglementare. 
	Articolul 25 devine art.24 cu următorul cuprins: 

    „Art.24. – Dizolvarea, lichidarea şi reorganizarea organizaţiilor şi federaţiilor, precum şi modificarea statutului acestora se fac potrivit normelor metodologice de aplicare a prezentei legi, cu avizul Oficiului de reglementare, şi se autorizează prin ordin al ministrului.”

Deputat Ioan Bâldea – PRM

Deputat Marian Ianculescu - PSD
	Prin renumerotare. 

Modalitatea de dizolvare, lichidare şi reorganizare a unor persoane juridice înfiinţate printr-o lege, se reglementează în cadrul aceleiaşi legi şi nu prin trimitere la legislaţia în vigoare.
	Camera Deputaţilor

	30. 
	
	După articolul 24 se introduce Capitolul III cu următorul cuprins:

„CAPITOLUL III

Dreptul de proprietate şi de folosinţă asupra infrastructurii de îmbunătăţiri funciare şi a terenului”

Deputat Marian Ianculescu - PSD
	Pentru respectarea normelor de tehnică legislativă. 
	Camera Deputaţilor

	31. 
	Art.26. – Asociaţiile utilizatorilor de apă pentru irigaţii înfiinţate potrivit Ordonanţei de urgenţă a Guvernului nr.147/1999, aprobată cu modificări şi completări prin Legea nr.573/2001, care se reorganizează, în condiţiile prezentei legi, în organizaţii ale utilizatorilor de apă pentru irigaţii, preiau:

a) dreptul de proprietate deţinut de asociaţia utilizatorilor de apă pentru irigaţii asupra infrastructurii de irigaţii constând din staţii de pompare de punere sub presiune, construcţii hidrotehnice, împreună cu dotările şi terenul aferent, conducte subterane, precum şi alte asemenea bunuri situate pe teritoriul organizaţiei şi obligaţiile corelative;

b) dreptul de folosinţă deţinut de asociaţia utilizatorilor de apă pentru irigaţii asupra infrastructurii de irigaţii, aflate în proprietatea statului sau a unităţilor administrativ-teritoriale, constând din staţii de pompare de punere sub presiune, construcţii hidrotehnice împreună cu dotările şi terenul aferent, conducte subterane, precum şi alte asemenea bunuri situate pe teritoriul organizaţiei. 


	Articolul 26 devine art.25 – nemodificat. 
	Prin renumerotare. 
	Camera Deputaţilor 

	32. 
	Art.27. – (1)  Infrastructura de îmbunătăţiri funciare aparţinând domeniului privat al statului, aflată în folosinţa Administraţiei, societăţilor comerciale, staţiunilor şi institutelor de cercetare şi producţie agricolă, unităţilor de învăţământ agricol şi silvic, precum şi a altor instituţii publice, situată pe teritoriul unei organizaţii se transmite la cerere, fără plată, în proprietatea acelei organizaţii, în condiţiile legii.

(2) Infrastructura de îmbunătăţiri funciare aparţinând domeniului privat al unităţilor administrativ-teritoriale, se poate transmite, la cerere, în proprietatea sau folosinţa organizaţiilor sau federaţiilor prin hotărâre a consiliului local, a consiliului judeţean sau al municipiului Bucureşti, în condiţiile legii.

(3) În condiţiile prevederilor Legii nr.213/1998 privind proprietatea publică şi regimul juridic al acesteia, cu modificările şi completările ulterioare, organizaţiile pot dobândi dreptul de proprietate  asupra infrastructurii de îmbunătăţiri funciare aparţinând domeniului public al statului sau unităţilor administrativ-teritoriale, ca urmare a trecerii acestora din domeniul public în domeniul privat al statului sau unităţilor administrativ-teritoriale. 
	Articolul 27 devine art.26 cu următorul cuprins:

     „Art.26. – (1)  - nemodificat 

(2) Infrastructura de îmbunătăţiri funciare aparţinând domeniului privat al unităţilor administrativ-teritoriale, se  transmite, la cerere, în proprietatea sau folosinţa organizaţiilor sau federaţiilor prin hotărâre a consiliului local, a consiliului judeţean sau al municipiului Bucureşti, în condiţiile legii.

(3) Organizaţiile dobândesc dreptul de proprietate  asupra infrastructurii de îmbunătăţiri funciare aparţinând domeniului public al statului sau unităţilor administrativ-teritoriale, în condiţiile prevederilor Legii nr.213/1998 privind proprietatea publică şi regimul juridic al acesteia, cu modificările şi completările ulterioare.”

Deputat Ioan Stan – PSD

Deputat Dorel Crăciun – PSD 

Deputat Marian Ianculescu - PSD
	Prin renumerotare. 

Text eliminat este superfluu.


	Camera Deputaţilor

	33. 
	Art.28. – (1) Federaţiilor li se poate da în folosinţă gratuită, în condiţiile legii, o parte dintr-o amenajare de îmbunătăţiri funciare sau o întreagă amenajare de îmbunătăţiri funciare aflată în proprietatea publică a statului.

(2) În protocolul de transmitere a folosinţei gratuite se stabilesc şi condiţiile exploatării, întreţinerii şi reparaţiilor efectuate de federaţie asupra părţii de amenajare sau întregii amenajări de îmbunătăţiri funciare date în folosinţă gratuită, precum şi termenul folosinţei. 


	Articolul 28 devine art.27 cu următorul cuprins:

    „Art.27– (1) Federaţiile pot primi  în folosinţă gratuită, în condiţiile legii, o parte dintr-o amenajare de îmbunătăţiri funciare sau o întreagă amenajare de îmbunătăţiri funciare aflată în proprietatea publică a statului.

(2) Condiţiile exploatării, întreţinerii şi reparaţiilor efectuate de federaţie asupra părţii de amenajare sau întregii amenajări de îmbunătăţiri funciare date în folosinţă gratuită, conform  alin.(1), precum şi durata folosinţei sunt cuprinse în protocolul de transmitere a folosinţei gratuite”

Deputat  Marian Ianculescu – PSD

Deputat Ioan Bâldea - PRM
	Prin renumerotare. 

Pentru corectitudinea exprimării. 
	Camera Deputaţilor

	34. 
	Art.29. – Administraţia, organizaţiile şi federaţiile au obligaţia asigurării pazei şi protecţiei infrastructurii de îmbunătăţiri funciare pe care o exploatează, întreţin şi repară, în condiţiile legii. 
	Articolul 29 devine art.28 cu următorul cuprins: 

    „Art.28. – Administraţia, organizaţiile şi federaţiile de îmbunătăţiri funciare au obligaţia asigurării pazei şi protecţiei infrastructurii pe care o exploatează, întreţin şi o repară, potrivit legii.” 

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	35. 
	Art.30. – (1) Administraţia administrează infrastructura de îmbunătăţiri funciare aparţinând domeniului public şi privat al statului, cu excepţia celei situate pe terenurile incluse în fondul forestier proprietate publică a statului, administrate de Regia Naţională a Pădurilor  – Romsilva.

(2) Lista bunurilor care alcătuiesc infrastructura de îmbunătăţiri funciare aparţinând domeniului public şi privat al statului este prevăzută în anexa nr.2.
	Articolul 30 devine art.29- nemodificat
	Prin renumerotare. 
	Camera Deputaţilor

	36. 
	Art.31. – Infrastructura de îmbunătăţiri funciare aparţinând domeniului privat al statului, situată pe terenurile cu destinaţie agricolă deţinute în exploatare de societăţile comerciale cu capital majoritar stat, se transmite în folosinţă Administraţiei şi se înregistrează în patrimoniul acesteia, cu reducerea corespunzătoare a capitalului lor social, prin diminuarea participaţiei statului.


	Articolul 31 devine art.30 – nemodificat 
	Prin renumerotare.
	Camera Deputaţilor 

	37. 
	Art.32. – Bunurile ce alcătuiesc infrastructura de îmbunătăţiri funciare aparţinând domeniului public al statului se dau în administrarea Administraţiei, cu specificarea obligaţiilor Administraţiei privind exploatarea, întreţinerea, reparaţiile şi paza integrităţii acestor bunuri.
	Articolul 32 devine art.31 cu următorul cuprins:

    „Art.31. – Bunurile ce alcătuiesc infrastructura de îmbunătăţiri funciare aparţinând domeniului public al statului se dau în administrarea Administraţiei, cu specificarea obligaţiilor acesteia privind exploatarea, întreţinerea, reparaţiile şi paza integrităţii acestor bunuri.”

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	38. 
	Art.33. – Amenajările de îmbunătăţiri funciare, sistemele de irigaţii sau desecare şi drenaj şi lucrările de apărare împotriva inundaţiilor sau combatere a eroziunii solului pot fi de utilitate publică, în condiţiile legii. 
	Articolul 33 devine art.32 - nemodificat
	Prin renumerotare. 
	Camera Deputaţilor

	39. 
	Art.34. – (1) În cazurile în care este necesar pentru exploatarea, întreţinerea şi reparaţiile amenajărilor de îmbunătăţiri funciare declarate de utilitate publică, a sistemelor de irigaţii sau desecare şi drenaj şi lucrărilor de apărare împotriva inundaţiilor sau combatere a eroziunii solului existente sau construirea altora noi, Administraţia, organizaţiile şi federaţiile pot dobândi, în condiţiile legii, un drept de servitute asupra terenului unui proprietar acolo unde aceasta se justifică din motive tehnice şi economice pentru ca aceste entităţi să îşi poată realiza obiectivele. Instituirea de  servituţi se face cu acordul scris al proprietarilor de teren, potrivit legii.

(2) În cazuri de urgenţă, Administraţia, organizaţiile şi federaţiile pot intra pe terenul unei persoane în scopul efectuării de controale, remedierii unor defecţiuni, înlăturării  urmărilor unor dezastre şi aplicării de măsuri de protecţie a mediului înconjurător.

(3) În cazurile menţionate la alin.(1) şi (2), proprietarii de teren vor fi despăgubiţi potrivit legii pentru daunele provocate terenului sau culturilor lor. 
	Articolul 34 devine art.33 cu următorul cuprins:

    „Art.33. – (1) Administraţia, organizaţiile şi federaţiile pot dobândi, în condiţiile legii, un drept de servitute asupra terenului unui proprietar acolo unde aceasta se justifică din motive tehnice şi economice, cu acordul scris al proprietarilor de teren, potrivit legii.

(2) Administraţia, organizaţiile şi federaţiile de îmbunătăţiri funciare pot intra pe terenul unei persoane în scopul efectuării de controale, remedierii unor defecţiuni, înlăturării  urmărilor unor dezastre şi aplicării de măsuri de protecţie a mediului înconjurător.

(3) Proprietarii de teren vor fi despăgubiţi potrivit legii pentru daunele provocate terenului sau culturilor lor, în cazurile menţionate la alin.(1) şi (2).”

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	40. 
	Art.35. – Scoaterea din circuitul agricol al terenurilor din amenajările de îmbunătăţiri funciare, pentru realizarea oricărei investiţii, se face prin hotărâre a Guvernului. 


	Articolul 35 devine art.34 cu următorul cuprins: 

   „Art.34. – Scoaterea din circuitul agricol,  pentru realizarea de investiţii, al terenurilor deservite de infrastructura de îmbunătăţiri funciare aparţinând domeniului public al statului se face prin hotărâre a Guvernului, iar a celor deservite de infrastructura aparţinând domeniului privat al statului sau domeniului privat, se face prin ordin al ministrului.”

Deputat Ioan Bâldea – PRM

Deputat Gelil Eserghep - PRM 
	Prin renumerotare.

Reglementarea separată a scoaterii din circuitul agricol al terenurilor deservite de infrastructura de îmbunătăţiri funciare din domeniul public al statului, de cea din domeniul privat al statului sau din domeniul privat.
	Camera Deputaţilor 



	41. 
	
	După articolul 34 se introduce Capitolul IV cu următorul cuprins:

„CAPITOLUL IV

„Administraţia Naţională a Îmbunătăţirilor Funciare”

Deputat Marian Ianculescu - PSD
	Pentru respectarea normelor de tehnică legislativă. 
	Camera Deputaţilor

	42. 
	Art.36. – (1) Se înfiinţează Administraţia Naţională a Îmbunătăţirilor Funciare, prin reorganizarea Societăţii Naţionale Îmbunătăţiri Funciare – S.A., începând cu data de 1 ianuarie 2005.

(2) Administraţia este persoană juridică română de interes public naţional şi funcţionează pe bază de gestiune economică şi autonomie financiară, în coordonarea ministerului.

(3) Sediul central al Administraţiei este în Bucureşti, şos.Olteniţei nr.35-37, sector 4.

(4) Administraţia îşi desfăşoară activitatea în conformitate cu dispoziţiile legale în vigoare şi cu regulamentul de organizare şi funcţionare, care se aprobă prin hotărâre a Guvernului, în termen de 30 de zile de la data intrării în vigoare a prezentei legi.

(5) Administraţia are în structura sa direcţii regionale şi sucursale fără personalitate juridică. 


	Articolul 36 devine art.35 cu următorul cuprins:

„Art.35. - (1) În termen de 60 de zile de la intrarea în vigoare a prezentei legi, se înfiinţează  Administraţia Naţională a Îmbunătăţirilor Funciare, prin reorganizarea Societăţii Naţionale „Îmbunătăţiri Funciare” – S.A., care se divizează în vederea privatizării conform principiilor stabilite de prezenta lege.

   (2) Administraţia este persoană juridică română de interes public naţional şi funcţionează pe bază de gestiune economică şi autonomie financiară, sub autoritatea ministerului.

Alin.(3) – nemodificat 

(4) Administraţia îşi desfăşoară activitatea în conformitate cu dispoziţiile legale în vigoare şi cu regulamentul de organizare şi funcţionare, care se aprobă în termen de 15 zile de la data înfiinţării Administraţiei, prin hotărâre a Guvernului.

(5) Administraţia are în structură sa sucursale fără personalitate juridică.”

Deputat Ion Bozgă – PSD

Deputat Mihai Nicolescu - PSD
	Prin renumerotare.

Pentru corectitudinea exprimării.

Termenul de 1 ianuarie 2005 este în contradicţie cu condiţiile convenite cu finanţatorul Proiectului „Reabilitarea şi reforma sectorului de irigaţii”

Administraţia nu se poate afla în coordonarea ministerului odată ce conducerea sa administrativă şi directorul general sunt numiţi de ministru, iar politica sa generală este aprobată de minister.

Pentru corelare cu termenul de înfiinţare a Administraţiei.

Pentru a nu încărca structura sistemului.
	Camera Deputaţilor

	43. 
	Art.37. – (1) Administraţia desfăşoară următoarele activităţi:

a) exploatează, întreţine şi repară amenajările de îmbunătăţiri funciare declarate de utilitate publică;

b) realizează investiţii privind reabilitarea amenajărilor de îmbunătăţiri funciare existente şi construcţia de noi amenajări;

c) desfăşoară activităţi de informare şi instruire în domeniul îmbunătăţirilor funciare;

d) realizează şi asigură funcţionarea sistemului naţional de supraveghere, evaluare, prognoză şi avertizare privind efectele economice şi ecologice ale activităţilor de îmbunătăţiri funciare;

e) organizează, realizează şi ţine la zi cadastrul de îmbunătăţiri funciare;

f) prestează servicii de îmbunătăţiri funciare către organizaţii, federaţii şi alţi deţinători de teren;

g) desfăşoară alte activităţi de interes public prevăzute de prezenta lege.

(2) În desfăşurarea activităţilor sale, Administraţia aplică principiile realizării obiectivelor îmbunătăţirilor funciare stabilite de prezenta lege, gestionează eficient resursele proprii şi pe cele date în administrarea sa prin valorificarea maximă a acestora şi, totodată, asigură integritatea şi funcţionarea durabilă a amenajărilor de îmbunătăţiri funciare aflate în administrarea sa, şi contractează cu terţi furnizori achiziţia de bunuri şi servicii, cu respectarea legislaţiei privind achiziţiile publice de bunuri şi servicii.
	Articolul 37 devine art.36 cu următorul cuprins:

    „Art.36. – (1) – nemodificat 

(2) Administraţia aplică principiile realizării obiectivelor îmbunătăţirilor funciare stabilite de prezenta lege, gestionează eficient resursele proprii şi pe cele date în administrarea sa prin valorificarea maximă a acestora şi, totodată, asigură integritatea şi funcţionarea durabilă a amenajărilor de îmbunătăţiri funciare aflate în administrarea sa, şi contractează cu terţi furnizori achiziţia de bunuri şi servicii, cu respectarea legislaţiei privind achiziţiile publice de bunuri şi servicii.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	44. 
	Art.38. – (1) Administraţia administrează, exploatează, întreţine şi repară amenajările de îmbunătăţiri funciare din domeniul public sau privat al statului declarate de utilitate publică:

a) când se stabileşte, prin hotărâre a Guvernului, că sunt de utilitate publică;

b) când exploatarea, întreţinerea şi reparaţiile acestor amenajări nu pot fi realizate de proprietarii de teren, organizaţiile şi federaţiile care au în folosinţă, în condiţiile legii, o parte a acelei amenajări, sau o întreagă astfel de amenajare, sau de sectorul privat. 

(2) Lista amenajărilor de îmbunătăţiri funciare ce se administrează de Administraţie se aprobă prin hotărâre a Guvernului pentru aprobarea regulamentului de organizare şi funcţionare a Administraţiei.

(3) O amenajare de îmbunătăţiri funciare este declarată de utilitate publică potrivit criteriilor stabilite prin hotărâre a Guvernului.

(4) Costurile de desfăşurare a activităţilor prevăzute la alin.(1) se acoperă din tarifele achitate de beneficiari, pentru serviciile prestate în conformitate cu prevederile prezentei legi şi în completare din alocaţiile şi subvenţiile de la bugetul de stat.

(5) Anual, prin hotărâre a Guvernului, la propunerea ministerului, se aprobă nivelul alocaţiei bugetare pe activităţi şi amenajări de îmbunătăţiri funciare de utilitate publică, precum şi cota din cheltuielile de exploatare, întreţinere şi reparaţii ce se va suporta din tarife şi cota ce se va suporta de la bugetul de stat, pentru alte activităţi de îmbunătăţiri funciare decât cele de irigaţii.
	Articolul 38 devine art.37 cu următorul cuprins:

    „Art.37. – (1) Administraţia administrează, exploatează, întreţine şi repară amenajările de îmbunătăţiri funciare din domeniul public sau privat al statului declarate de utilitate publică.

(2) Lista amenajărilor de îmbunătăţiri funciare ce se administrează de Administraţie este inclusă în regulamentul de organizare şi funcţionare a Administraţiei aprobat prin hotărâre a Guvernului.

(3) Utilitatea publică a unei amenajări de îmbunătăţiri funciare se declară potrivit criteriilor stabilite prin hotărâre a Guvernului.

(4) Costurile de desfăşurare a activităţilor prevăzute la alin.(1) se acoperă din tarifele achitate de beneficiari, pentru serviciile prestate în conformitate cu prevederile prezentei legi şi în completare din fonduri  publice.

(5) Anual, prin hotărâre a Guvernului, la propunerea ministerului, se aprobă nivelul fondurilor publice pe activităţi şi amenajări de îmbunătăţiri funciare de utilitate publică, precum şi cota din cheltuielile de exploatare, întreţinere şi reparaţii ce se va suporta din tarife şi cota ce se va suporta de la bugetul de stat, pentru alte activităţi de îmbunătăţiri funciare decât cele de irigaţii.”

Deputat Marian Ianculescu – PSD

Deputat Tiberiu Sbârcea – PSD

Deputat Ionel Adrian - PSD
	Prin renumerotare.

Pentru corectitudinea exprimării.
	Camera Deputaţilor

	45. 
	Art.39. – (1) Dacă o amenajare de îmbunătăţiri funciare nu mai îndeplineşte condiţiile pentru a fi declarată de utilitate publică, prin hotărâre a Guvernului i se retrage recunoaşterea, trece din domeniul public în domeniul privat al statului sau al unităţilor administrativ-teritoriale.

(2) Amenajările de îmbunătăţiri funciare prevăzute la alin.(1) pot fi:

a) transmise în proprietate sau date în folosinţă în condiţiile legii unei organizaţii sau federaţii;

b) vândute în condiţiile legii unui cumpărător privat;

c) concesionate sau închiriate în condiţiile legii;

d) conservate pentru o perioadă de până la trei ani;

e) scoase din funcţiune şi valorificate potrivit legii.

(3) O amenajare de îmbunătăţiri funciare este conservată dacă infrastructura sistemului de irigaţii sau desecare şi drenaj, amenajării de îmbunătăţiri funciare sau lucrărilor de apărare împotriva inundaţiilor sau combatere a eroziunii solului are paza asigurată în vederea apărării integrităţii sale şi echipamentele şi instalaţiile din staţiile de pompare sunt dezasamblate şi depozitate corespunzător în spaţiile amenajate ale Administraţiei. Cheltuielile de conservare care includ şi asigurarea pazei se suportă din alocaţii de la bugetul de stat. 

(4) Dacă în termen de 3 ani amenajarea de îmbunătăţiri nu a fost  declarată ca fiind de utilitate publică, asupra acesteia se aplică măsurile prevăzute la alin.(2) lit.a) - c).
	Articolul 39 devine art.38 cu următorul cuprins:

     „Art.38. – (1) În cazul neîndeplinirii criteriilor prevăzute la art.37 alin.(3), se retrage declararea de utilitate publică a amenajării de îmbunătăţiri funciare prin hotărâre a Guvernului şi, după caz, se trece din domeniul public în domeniul privat al statului sau al unităţilor administrativ-teritoriale.
(2) Amenajările de îmbunătăţiri funciare prevăzute la alin.(1) pot fi:

a) transmise în proprietate sau date în folosinţă unei organizaţii sau federaţii potrivit legii ;

b) vândute unui cumpărător privat potrivit legii ;

c) concesionate sau închiriate potrivit legii;

d) conservate pentru o perioadă de până la trei ani;

lit.e) – nemodificată

(3) Trecerea în conservare a unei amenajări de îmbunătăţiri funciare se realizează prin asigurarea pazei acesteia, şi depozitarea corespunzătoare a echipamentelor şi instalaţiilor de pompare dezafectate. 

(4) Cheltuielile de conservare şi de asigurare a pazei se suportă din fonduri publice . 

(5) Măsurile prevăzute la alin.(2) lit.a) - c) se aplică în situaţia în care amenajarea de îmbunătăţiri funciare respectivă nu a fost declarată de utilitate publică în termen de 3 ani.”

Deputat Mihai Nicolescu – PSD

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	46. 
	Art.40. – Administraţia îndeplineşte următoarele atribuţii:

a) întocmirea şi punerea în aplicare a planurilor anuale de exploatare, întreţinere şi reparaţii a amenajărilor de îmbunătăţiri funciare declarate de utilitate publică;

b) pregătirea bugetului de venituri şi cheltuieli şi a planului de activitate pentru exerciţiul financiar următor;

c) inventarierea anuală a amenajărilor de irigaţii funcţionale;

d) elaborarea tarifelor pentru servicii de îmbunătăţiri funciare;

e) pregătirea de studii, proiecte, programe şi propuneri anuale pentru investiţii în reabilitarea amenajărilor de îmbunătăţiri funciare existente sau execuţia de noi amenajări şi supravegherea realizării acestor lucrări de investiţii;

f) urmărirea impactului asupra mediului înconjurător a activităţilor de îmbunătăţiri funciare şi luarea măsurilor de diminuare sau corective în conformitate cu legislaţia protecţiei mediului;

g) asigurarea pazei şi protecţiei infrastructurii de îmbunătăţiri funciare din cadrul amenajărilor de îmbunătăţiri funciare pe care le administrează, exploatează, întreţine şi repară;

h) urmărirea permanentă a stării tehnice a amenajărilor de îmbunătăţiri funciare aflate în administrare; 

i) desfăşurarea de acţiuni de prevenire şi protecţie a amenajărilor de îmbunătăţiri funciare aflate în administrarea sa faţă de acţiunea factorilor de risc şi calamităţilor naturale, fenomenelor meteorologice periculoase şi accidentelor la construcţiile hidrotehnice;

j) pregătirea şi punerea în aplicare a planurilor de acţiune în cazuri de urgenţă;

k) emiterea avizelor tehnice pentru instalaţiile care se amplasează şi construcţiile care se execută în zona amenajărilor de îmbunătăţiri funciare din administrarea sa;

l) elaborarea şi finanţarea planului propriu de cercetare, proiectare şi informatică; 

m) coordonarea şi îndrumarea metodologică a controlului tehnic de calitate a exploatării, întreţinerii şi reparaţiilor amenajărilor de îmbunătăţiri funciare efectuat de direcţiile regionale şi sucursale;

n) avizarea documentaţiilor tehnice, contractarea şi finanţarea lucrărilor de investiţii şi de reparaţii, precum şi verificarea derulării şi recepţionarea lucrărilor potrivit legii;

o) elaborarea studiilor privind necesarul forţei de muncă pe structuri de personal, pregătirea şi perfecţionarea întregului personal, selectarea şi promovarea acestuia în cadrul unităţilor din subordine;

p) organizarea şi aprobarea planului de audit public intern, organizarea controlului financiar preventiv şi evidenţa angajamentelor conform legii, efectuarea analizelor economice şi tehnice asupra organizării şi desfăşurării activităţilor;

q) urmărirea derulării şi recepţia lucrărilor contractate cu terţi furnizori;

r) executarea cu forţe proprii de lucrări de întreţinere şi reparaţii a căror urgenţă nu permite contractarea în regim de urgenţă cu terţi prestatori de servicii.
	Articolul 40 devine art.39 cu următorul cuprins:

     „Art.39. – Administraţia îndeplineşte următoarele atribuţii:

a) întocmeşte şi pune în aplicare  planurile anuale de exploatare, întreţinere şi reparaţii a amenajărilor de îmbunătăţiri funciare declarate de utilitate publică;

b) elaborează bugetul de venituri şi cheltuieli şi planul de activitate pentru exerciţiul financiar următor;

c) inventariază anual  amenajările de irigaţii funcţionale;

d) stabileşte tarife pentru servicii de îmbunătăţiri funciare;

e) elaborează studii, proiecte, programe şi propuneri anuale pentru investiţii în reabilitarea amenajărilor de îmbunătăţiri funciare existente sau execută  noi amenajări şi supraveghează realizarea acestor lucrări de investiţii;

f) urmăreşte impactul asupra mediului înconjurător a activităţilor de îmbunătăţiri funciare şi ia măsuri de diminuare sau corective în conformitate cu legislaţia protecţiei mediului;

g) asigură paza şi protecţia infrastructurii de îmbunătăţiri funciare din cadrul amenajărilor de îmbunătăţiri funciare pe care le administrează, exploatează, întreţine şi repară;

h) urmăreşte permanent starea tehnică a amenajărilor de îmbunătăţiri funciare aflate în administrare; 

i) desfăşoară acţiuni de prevenire şi protecţie a amenajărilor de îmbunătăţiri funciare aflate în administrarea sa faţă de acţiunea factorilor de risc şi calamităţilor naturale, fenomenelor meteorologice periculoase şi accidentelor la construcţiile hidrotehnice;

j) pregăteşte şi pune în aplicare planurile de acţiune în cazuri de urgenţă;

k) emite avize tehnice pentru instalaţiile care se amplasează şi construcţiile care se execută în zona amenajărilor de îmbunătăţiri funciare din administrarea sa;

l) elaborează şi finanţează planul propriu de cercetare, proiectare şi informatică; 

m) coordonează şi îndrumă metodologic controlul tehnic de calitate a exploatării, întreţinerii şi reparaţiilor amenajărilor de îmbunătăţiri funciare efectuat de sucursale teritoriale;

n) avizează documentaţiile tehnice, contractează şi finanţează lucrările de investiţii şi de reparaţii şi verifică derularea şi recepţionarea lucrărilor potrivit legii;

o) elaborează studiile privind necesarul forţei de muncă pe structuri de personal, pregătirea şi perfecţionarea întregului personal, selectarea şi promovarea acestuia în cadrul unităţilor din subordine;

p) organizează şi aprobă planul de audit public intern, organizează controlul financiar preventiv şi evidenţa angajamentelor conform legii, efectuează analize economice şi tehnice asupra organizării şi desfăşurării activităţilor;

q) urmăreşte derularea şi recepţia lucrărilor contractate cu terţi furnizori;

lit.r) - se elimină.

Deputat  Marian Ianculescu – PSD

Deputat Ion Bozgă - PSD
	Prin renumerotare. 

Activităţile de întreţinere şi reparaţii pentru toate amenajările de îmbunătăţiri funciare vor fi contractate integral cu firme specializate din sectorul privat sau de stat, după caz, iar ANIF nu va mai păstra echipamente şi personal specializat pentru astfel de activităţi.

Această situaţie se rezolvă prin încheierea de contracte de executare de lucrări cu terţii prestatori pe bază de abonament, prin care prestatorii se obligă ca, în cazuri de urgenţă, să aducă de îndată echipamentele şi utilajele necesare pentru intervenţie la locul unde a apărut situaţia în cadrul amenajărilor de îmbunătăţiri funciare administrate de Administraţia naţională a Îmbunătăţirilor Funciare.

Pentru corelare cu modificările anterioare.


	Camera Deputaţilor

	47. 
	Art.41. – Pentru realizarea activităţilor sale, Administraţia contractează cu terţi furnizori prestarea de servicii de cercetare, studii, proiectare, construcţii, întreţinere şi reparaţii, inclusiv livrarea sau închirierea echipamentului necesar pentru desfăşurarea activităţilor sale, precum şi echipamente de intervenţie pentru a face faţă situaţiilor de urgenţă cu respectarea legislaţiei privind achiziţiile publice în vigoare. 
	Articolul 41 devine art.40 cu următorul cuprins:

       „Art.40. – Administraţia, pentru realizarea activităţilor sale,  contractează cu terţi furnizori prestarea de servicii de cercetare, studii, proiectare, construcţii, întreţinere şi reparaţii, inclusiv livrarea sau închirierea echipamentului necesar pentru desfăşurarea activităţilor sale, precum şi echipamente de intervenţie pentru a face faţă situaţiilor de urgenţă cu respectarea legislaţiei în vigoare privind achiziţiile publice.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	48. 
	Art.42. – (1) Finanţarea cheltuielilor curente ale Administraţiei se asigură din venituri proprii şi din subvenţii de la bugetul de stat.

(2) Cheltuielile de natura investiţiilor se acoperă total sau parţial de la bugetul de stat, după cum urmează:

a) investiţiile în derulare şi cele noi;

b) studiile şi proiectarea legate de obiectul său de activitate;

c) dotări independente aferente amenajărilor de îmbunătăţiri funciare din domeniul public al statului;

d) expertizarea lucrărilor de îmbunătăţiri funciare din infrastructura aparţinând domeniului public al statului şi pentru consultanţă de specialitate referitoare la aceste lucrări;

e) alte cheltuieli asimilate investiţiilor, potrivit legii.

(3) Veniturile proprii ale Administraţiei se constituie din:

a) tarife de livrare a apei pentru irigaţii percepute beneficiarilor, pentru serviciile de livrare a apei de irigaţii şi exploatarea, întreţinerea şi reparaţiile amenajărilor de irigaţii declarate de utilitate publică;

b) tarife de prestări de servicii de desecare şi drenaj, apărare împotriva inundaţiilor şi combatere a eroziunii solului percepute beneficiarilor, referitoare la exploatarea, întreţinerea şi reparaţiile amenajărilor de îmbunătăţiri funciare declarate de utilitate publică, altele decât cele legate de irigaţii; 

c) dobânzi încasate pentru depozitele din conturile proprii;

d) dobânzi şi penalităţi percepute pentru serviciile prestate a căror contravaloare nu a fost încasată la termen.

(4)  Subvenţiile de la bugetul de stat se acordă Administraţiei pentru acoperirea totală sau parţială a cheltuielilor administrative, materiale şi de personal necesare:

a) exploatării, întreţinerii şi reparaţiilor amenajărilor de îmbunătăţiri funciare declarate de utilitate publică care nu sunt amenajări de irigaţii;

b) acţiunile de apărare împotriva inundaţiilor, fenomenelor meteorologice periculoase şi accidentelor la construcţiile hidrotehnice, precum şi construirii stocurilor de materiale şi mijloace de apărare;

c) reabilitării amenajărilor de îmbunătăţiri funciare existente, conservării obiectivelor de investiţii sistate sau întrerupte temporar;

d) protecţiei mediului prin lucrări de îmbunătăţiri funciare, monitorizării efectelor amenajărilor de îmbunătăţiri funciare;

e) desfăşurării activităţilor de informare publică şi instruirii în domeniul îmbunătăţirilor funciare; 

f) funcţionării sistemului naţional de supraveghere, evaluare, prognoză şi avertizare privind efectele economice şi ecologice ale activităţilor de îmbunătăţiri funciare;

g) întocmirii şi ţinerii la zi a cadastrului de îmbunătăţiri funciare;

h) conservării şi asigurării pazei amenajărilor de îmbunătăţiri funciare aflate în conservare;

i) salarizării personalului prevăzut în statul de funcţii ale Administraţiei şi ale direcţiilor regionale şi sucursalelor acesteia, precum şi cheltuielile curente necesare funcţionării acestora.


	Articolul 42 devine art.41 cu următorul cuprins:

„Art.41. – (1) – nemodificat 

Alin.(2) – nemodificat 

Alin.(3) – nemodificat 

(4)  Subvenţiile de la bugetul de stat se acordă Administraţiei pentru acoperirea totală sau parţială a cheltuielilor administrative, materiale şi de personal necesare:

lit.a) – nemodificată 

lit.b) – nemodificată 

lit.c) - nemodificată 

lit.d) – nemodificată 

lit.e) – nemodificată 

lit.f) – nemodificată 

g) întocmirii şi ţinerii la zi a cadastrului amenajărilor de îmbunătăţiri funciare;

lit.h) – nemodificată 

i) salarizării personalului prevăzut în statele de funcţii ale Administraţiei, şi ale sucursalelor teritoriale acesteia, precum şi cheltuielile curente necesare funcţionării acestora.”

Deputat Marian Ianculescu – PSD

Deputat Ion Bozgă – PSD 
	Prin renumerotare.

Precizia textului şi eliminarea confuziei între personalul tehnic, economic şi administrativ care îşi desfăşoară activitatea la sediul central şi sediile sucursalelor Administraţiei, şi a cărui salarizare se suportă de la bugetul de stat şi restul personalului de exploatare, a cărui salarizare se suportă din tarifele pentru serviciile de îmbunătăţiri funciare.
	Camera Deputaţilor

	49. 
	Art.43. – În cazuri excepţionale, ca urmare a calamităţilor produse de cauze naturale sau de activităţile antropice neprevăzute care fac imposibilă funcţionarea întregii amenajări de îmbunătăţiri funciare sau a unei părţi a acesteia, Guvernul, la propunerea ministerului, poate aproba măsurile tehnice şi fondurile necesare pentru remedierea avariilor, înlăturarea efectelor defavorabile şi repunerea în stare de funcţionare a infrastructurii afectate.


	Articolul 43 devine art.42 cu următorul cuprins:

„Art.42. – Guvernul, la propunerea ministerului, pentru  cazuri excepţionale, cum sunt calamităţile produse de cauze naturale sau de activităţile antropice neprevăzute care fac imposibilă funcţionarea întregii amenajări de îmbunătăţiri funciare sau a unei părţi a acesteia, poate aproba măsurile tehnice şi fondurile necesare pentru remedierea avariilor, înlăturarea efectelor defavorabile şi repunerea în stare de funcţionare a infrastructurii afectate.”

Deputat Marian Ianculescu – PSD

Deputat Ion Mocioalcă - PSD
	Prin renumerotare.

Pentru corectitudinea exprimării.
	Camera Deputaţilor

	50. 
	Art.44. – (1) Patrimoniul Administraţiei se constituie prin preluarea unei părţi a activului patrimonial al Societăţii Naţionale Îmbunătăţiri Funciare – S.A. şi cuprinde bunurile aparţinând domeniului privat al statului necesare pentru desfăşurarea activităţii sale, bunuri necorporale, cum sunt dreptul de administrare şi folosinţă a bunurilor din domeniul public sau privat al statului, precum şi cele corporale, preluate din patrimoniul Societăţii Naţionale Îmbunătăţiri Funciare – S.A., conform hotărârii acţionarului unic. 

(2) Valoarea patrimoniului iniţial al Administraţiei se stabileşte pe baza datelor din ultimul bilanţ contabil al Societăţii Naţionale Îmbunătăţiri Funciare – S.A. şi se aprobă prin hotărâre a Guvernului de aprobare a regulamentului de organizare şi funcţionare a Administraţiei. 


	Articolul 44 devine art.43 cu următorul cuprins:

„Art.43. (1) Patrimoniul Administraţiei se constituie prin preluarea unei părţi a activului patrimonial al Societăţii Naţionale „Îmbunătăţiri Funciare” – S.A. şi cuprinde bunurile corporale aparţinând domeniului privat al statului necesare desfăşurării activităţii sale, precum şi bunuri necorporale cum sunt dreptul de administrare şi folosinţă a bunurilor din domeniul public sau privat al statului, conform hotărârii adunării generale a acţionarilor Societăţii Naţionale.

(2) Valoarea iniţială a patrimoniului Administraţiei se stabileşte pe baza datelor din ultima balanţă de verificare a  Societăţii Naţionale Îmbunătăţiri Funciare – S.A. şi este inclusă în regulamentul de organizare şi funcţionare a Administraţiei, care se aprobă prin hotărâre a Guvernului.” 

Deputat Ion Ştefan – PSD

Deputat Petre Posea – PSD

Deputat Marian Ianculescu - PSD
	Prin renumerotare.

Pentru corectitudinea exprimării.

Concizia şi precizia textului şi corelarea cu prevederile Legii nr.440/2001 privind înfiinţarea SNIF, care nu prevede un acţionar unic, ci adunarea generală a acţionarilor.
	Camera Deputaţilor

	51. 
	Art.45. – Predarea-preluarea patrimoniului se face prin protocol încheiat între Societatea Naţională Îmbunătăţiri Funciare – S.A şi Administraţie, care se aprobă prin ordin al ministrului. Protocolul va conţine, în anexă, inventarul activelor preluate. 
	Articolul 45 devine art.44. – nemodificat.
	Prin renumerotare.
	Camera Deputaţilor

	52. 
	Art.46. – (1) Administraţia este condusă de un consiliu de administraţie, ai cărui membrii sunt numiţi prin ordin al ministrului şi care îşi desfăşoară activitatea potrivit regulamentului de organizare şi funcţionare a Administraţiei.

(2) Activitatea curentă a Administraţiei este condusă de directorul general, care îndeplineşte şi funcţia de preşedinte al consiliului de administraţie. În activitatea sa, directorul general este sprijinit de directori executivi numiţi de consiliul de administraţie la propunerea acestuia.

(3) Activitatea curentă a direcţiilor regionale şi sucursalelor este condusă de directori.


	Articolul 46 devine art.45 cu următorul cuprins:

„Art.45. – (1) – nemodificat 

(2) Activitatea curentă a Administraţiei este condusă de un director general. Executarea operaţiunilor Administraţiei este coordonată de directori executivi, angajaţi ai societăţii, aprobaţi de consiliul de administraţie şi numiţi de  directorul  general.

(3) Activitatea curentă a  sucursalelor teritoriale este condusă de directori.”

Deputat Ioan Bâldea – PRM 

Deputat Ion Bozgă – PSD

Deputat Gelil Eserghep – PRM 
	Prin renumerotare.

Separarea conducerii administrative de cea executivă a unei instituţii publice este un principiu general, considerat astfel în proiectul legii, atât pentru AUAI, cât şi pentru ANIF. În acest sens, s-a prevăzut ca salariaţii AUAI sau ANIF să nu fie membri ai consiliilor de administraţie.

Cumularea funcţiei de director general al Administraţiei cu cea de preşedinte al consiliului de administraţie al aceleiaşi administraţii contravine celor convenite cu finanţatorul proiectului „Reabilitarea şi reforma sectorului de irigaţii”, potrivit căruia s-a stabilit ca conducerea administrativă să fie separată de cea executivă pentru asigurarea eficienţei activităţii, calităţii serviciilor de îmbunătăţiri funciare şi transparenţei în adoptarea deciziilor.
	Camera Deputaţilor

	53. 
	Art.47. – Consiliul de administraţie este compus din 7 membri dintre care:

a) un specialist care răspunde de sectorul îmbunătăţirilor funciare din cadrul ministerului;

b) directorul general al Administraţiei;

c) unul este desemnat de ministrul finanţelor publice;

d) unul este desemnat de autoritatea centrală pentru gospodărirea apelor;

e) trei sunt specialişti din domeniul îmbunătăţirilor funciare.

 
	Articolul 47 devine art.46 cu următorul cuprins:

   „Art.46. – (1) Consiliul de administraţie este compus din 7 membri dintre care:

a) doi specialişti din cadrul ministerului care răspund de sectorul îmbunătăţirilor funciare;

b) unul desemnat de ministrul finanţelor publice ;

c) unul desemnat de autoritatea centrală pentru gospodărirea apelor ;

d) trei specialişti recunoscuţi pe plan naţional în domeniul îmbunătăţirilor funciare;

(2) Membrii consiliului de administraţie nu sunt salariaţi ai Administraţiei.

(3) Consiliul de administraţie îşi numeşte un secretar care nu este membru al consiliului. ”

Deputat Marian Ianculescu – PSD

Deputat Ioan Bâldea – PRM

Deputat Gheorghe Pribeanu – PRM 
	Prin renumerotare.

Separarea conducerii administrative de cea executivă a Administraţiei şi simetria de reglementare cu cea a organizaţiilor şi federaţiilor.
	Camera Deputaţilor

	54. 
	Art.48. – Membrii consiliului de administraţie se numesc, la propunerea autorităţilor din care fac parte, prin ordin al ministrului pentru o perioadă de 5 ani, cu excepţia celor nominalizaţi de minister, care vor fi membri ai consiliului de administraţie pe perioada cât deţin funcţia din minister. Membrii consiliului de administraţie vor primi o indemnizaţie de şedinţă, care se plăteşte din bugetul Administraţiei. Cuantumul indemnizaţiei de şedinţă se aprobă prin ordin al ministrului, la propunerea consiliului de administraţie, şi va fi de până la 20% din salariul directorului general.


	Articolul 48 devine art.47 cu următorul cuprins:

   „Art.47. – (1) Membrii consiliului de administraţie se numesc, la propunerea autorităţilor din care fac parte, prin ordin al ministrului pentru o perioadă de 5 ani, cu excepţia celor nominalizaţi de minister, care vor fi membri ai consiliului de administraţie pe perioada cât deţin funcţia din minister. 

(2) Membrii consiliului de administraţie şi secretarul acestuia vor primi o indemnizaţie de şedinţă, care se plăteşte din bugetul Administraţiei. Cuantumul indemnizaţiei de şedinţă se aprobă prin ordin al ministrului, la propunerea consiliului de administraţie, şi va fi de până la 20% din salariul directorului general.”

Deputat  Ioan Bâldea – PRM

Deputat Gelil Eserghep – PRM

Deputat Octavian Sadici - PRM
	Prin renumerotare.

Pentru o mai bună structurare a textului.
	Camera Deputaţilor

	55. 
	Art.49. – Atribuţiile consiliului de administraţie sunt următoarele:

a) prezentarea unui raport trimestrial şi anual către ministru privind activităţile şi performanţele Administraţiei;

b) aprobarea proiectului situaţiilor financiare anuale ale Administraţiei după analiza raportului directorului general şi înaintarea acestora ministerului pentru aprobare;

c) aprobarea proiectului bugetului de venituri şi cheltuieli, a programului de activitate pentru exerciţiul financiar următor şi a indicatorilor anuali de performanţă ai Administraţiei pentru a fi înaintate ministerului spre aprobare;

d) numirea directorilor executivi, a directorilor direcţiilor regionale şi ai sucursalelor Administraţiei, la propunerea directorului general;

e) aprobarea, la propunerea directorului general, a structurii organizatorice şi a statului de funcţii al Administraţiei, precum şi al direcţiilor generale şi a sucursalelor;

f) aprobarea propunerilor de tarife şi a structurii tarifelor pentru livrarea apei pentru irigaţii şi alte servicii de îmbunătăţiri funciare; 

g) urmărirea continuă şi analiza performanţelor financiare şi de funcţionare ale Administraţiei;

h) aprobarea, la propunerea directorului general, a distribuirii excedentului provenit din veniturile proprii către investiţii de capital şi alte fonduri;

i) asigurarea organizării şi conducerii contabilităţii separat cu privire la veniturile proprii şi la subvenţiile alocate de la bugetul de stat în completarea acestora, precum şi cu privire la activitatea de irigaţii şi separat cu privire la alte activităţi de îmbunătăţiri funciare;

j) aprobarea distribuirii pe direcţii regionale, sucursale şi activităţi a subvenţiilor şi alocaţiilor de la bugetul de stat prevăzute în bugetul ministerului, la propunerea directorului general;

k) aprobarea regulamentelor interne de funcţionare a Administraţiei;

l) aprobarea planurilor de intervenţie în caz de urgenţă sau de accidente la construcţiile hidrotehnice aflate în administrarea sa;

m) aprobarea obiectivelor de investiţii finanţate din veniturile proprii ale Administraţiei, credite sau alocaţii de la bugetul de stat sau, după caz, propunerea de obiective de investiţii a căror aprobare este de competenţa altor organe ale administraţiei publice centrale;

n) aprobarea contractării de credite interne şi externe potrivit reglementărilor în vigoare;

o) aprobarea programelor de activitate anuale şi multianuale privind investiţiile, exploatarea, întreţinerea şi reparaţiile lucrărilor de îmbunătăţiri funciare;

p) propunerea de proiecte de investiţii pentru realizarea de noi amenajări de îmbunătăţiri funciare sau executarea de lucrări la amenajările existente care vor fi prezentate ministerului spre aprobare;

q) aprobarea listei specialiştilor împuterniciţi pentru constatarea încălcării prevederilor prezentei legi şi aplicării sancţiunilor;

r) stabilirea prerogativelor, directorului general în vederea negocierii contractului colectiv de muncă;

s) aprobarea închirierii bunurilor din domeniul privat al statului aparţinând patrimoniului Administraţiei;

t) aprobarea oricăror altor măsuri necesare desfăşurării activităţii Administraţiei, cu încadrarea în bugetul de venituri şi cheltuieli. 
	Articolul 49 devine art.48 cu următorul cuprins:

„Art.48. –  Consiliul de administraţie îndeplineşte următoarele atribuţii:

a) prezintă un raport trimestrial şi anual către ministru privind activităţile şi performanţele Administraţiei;

b) aprobă proiectul situaţiilor financiare anuale ale Administraţiei după analiza raportului directorului general şi înaintarea acestora ministerului pentru aprobare;

c) aprobă proiectul bugetului de venituri şi cheltuieli, a programului de activitate pentru exerciţiul financiar următor şi a indicatorilor anuali de performanţă ai Administraţiei pentru a fi înaintate ministerului spre aprobare;

d) aprobă directorii executivi şi  directorii sucursalelor Administraţiei, la propunerea directorului general;

e) aprobă, la propunerea directorului general, structura organizatorică şi statul de funcţii ale Administraţiei, precum şi ale sucursalelor teritoriale;

f) aprobă propunerile de tarife şi structura tarifelor pentru livrarea apei pentru irigaţii şi alte servicii de îmbunătăţiri funciare; 

g) urmăreşte continuu şi analizează performanţele financiare şi de funcţionare ale Administraţiei;

h) aprobă, la propunerea directorului general, distribuirea excedentului provenit din veniturile proprii către investiţii de capital şi alte fonduri;

i) asigură organizarea  contabilităţii separat cu privire la veniturile proprii şi la subvenţiile alocate de la bugetul de stat în completarea acestora, precum şi cu privire la activitatea de irigaţii şi separat cu privire la alte activităţi de îmbunătăţiri funciare;

j) aprobă distribuirea pe  sucursale teritoriale şi activităţi a subvenţiilor de la bugetul de stat prevăzute în bugetul ministerului, la propunerea directorului general;

k) aprobă regulamentele interne de funcţionare a Administraţiei;

l) aprobă planurile de intervenţie în caz de urgenţă sau de accidente la construcţiile hidrotehnice aflate în administrarea sa;

m) aprobă obiectivele de investiţii finanţate din veniturile proprii ale Administraţiei, credite sau fonduri publice sau, după caz, propune obiective de investiţii a căror aprobare este de competenţa altor organe ale administraţiei publice centrale;

n) aprobă contractarea de credite interne şi externe potrivit reglementărilor în vigoare;

o) aprobă programele de activitate anuale şi multianuale privind investiţiile, exploatarea, întreţinerea şi reparaţiile lucrărilor de îmbunătăţiri funciare;

p) propune proiecte de investiţii pentru realizarea de noi amenajări de îmbunătăţiri funciare sau executarea de lucrări la amenajările existente care vor fi prezentate ministerului spre aprobare;

q) aprobă lista specialiştilor împuterniciţi pentru constatarea încălcării prevederilor prezentei legi şi aplicării sancţiunilor;

r) stabileşte prerogativele directorului general în vederea negocierii contractului colectiv de muncă;

s) aprobă închirierea bunurilor din domeniul privat al statului aparţinând patrimoniului Administraţiei;

t) aprobă orice altă măsură necesară desfăşurării activităţii Administraţiei, cu încadrarea în bugetul de venituri şi cheltuieli.”

Deputat Marian Ianculescu – PSD

Deputat Ion Bozgă – PSD

Deputat Ion Ştefan - PSD
	Prin renumerotare.

Pentru corectitudinea exprimării.

Precizia textului şi eliminarea confuziilor, pentru a reieşi exact că este vorba de personalul tehnic, economic şi administrativ care îşi desfăşoară activitatea la sediul central al Administraţiei şi la sediile  sucursalelor acesteia. Structura organizatorică generală a Administraţiei se stabileşte prin regulamentul de organizare şi funcţionare a Administraţiei care se aprobă prin hotărâre a Guvernului.
	Camera Deputaţilor

	56. 
	Art.50. – (1) Ministrul poate demite un membru al consiliului de Administraţie în următoarele situaţii:

a) absenţa nejustificată la 3 şedinţe consecutive ale consiliului de administraţie;

b) desfăşurarea de activităţi concurente, implicarea în interes personal într-o achiziţie publică organizată de Administraţie sau orice alte activităţi ce conduc la un conflict de interese real sau potenţial;

c) condamnarea pentru săvârşirea de infracţiuni;

d) la propunerea preşedintelui consiliului de administraţie.

(2) Consiliul de administraţie poate conferi prerogative de reprezentare directorilor de direcţii regionale şi sucursale la nivel de amenajare pentru îndeplinirea atribuţiilor de serviciu ale acestora, şi poate, de asemenea, recurge la experţi pentru studiul şi rezolvarea anumitor probleme tehnice complexe.
	Articolul 50 devine art.49 cu următorul cuprins:

„Art.49. – (1) Ministrul poate demite un membru al consiliului de Administraţie în următoarele situaţii:

a) absentează nejustificat la 3 şedinţe consecutive ale consiliului de administraţie;

b) desfăşoară activităţi concurente, este implicat în interes personal într-o achiziţie publică organizată de Administraţie sau orice alte activităţi ce conduc la un conflict de interese real sau potenţial;

c) este condamnat pentru săvârşirea de infracţiuni;

d) la propunerea preşedintelui consiliului de administraţie.

(2) Consiliul de administraţie poate conferi prerogative de reprezentare directorilor  sucursalelor teritoriale  la nivel de amenajare pentru îndeplinirea atribuţiilor de serviciu ale acestora, şi poate, de asemenea, recurge la experţi pentru studiul şi rezolvarea anumitor probleme tehnice complexe.”

Deputat Marian Ianculescu – PSD

Deputat Ion Bozgă - PSD
	Prin renumerotare.

Pentru corectitudinea exprimării.
	Camera Deputaţilor

	57. 
	Art.51. – (1) Consiliul de administraţie se va întruni în şedinţe cel puţin o dată pe lună. Şedinţele consiliului de administraţie vor fi convocate de preşedinte.

(2) Consiliul de administraţie ia decizii cu majoritatea absolută a voturilor, fiecare membru participant deţinând un vot. Consiliul de administraţie va adopta propriile reguli de procedură. Dezbaterile şedinţelor consiliului de administraţie se consemnează în procese verbale de şedinţă.
	Articolul 51 devine art.50 cu următorul cuprins:

„Art.50. – (1) – nemodificat

(2) Consiliul de administraţie ia decizii cu majoritatea absolută a voturilor, adoptă propriile reguli de procedură, iar dezbaterile şedinţelor consiliului de administraţie se consemnează în procese verbale de şedinţă.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	58. 
	Art.52. – (1) Directorul general este numit prin ordin al ministrului pentru un mandat de 5 ani, care poate fi reînnoit. Directorul general este angajat pe bază de contract individual de muncă în condiţiile legii şi nu are statut de funcţionar public. Salariul directorului general se stabileşte prin ordin al ministrului, cu încadrarea în bugetul de venituri şi cheltuieli al Administraţiei.

(2) Directorul general asigură conducerea generală a activităţilor curente ale Agenţiei potrivit regulamentului de organizare şi funcţionare a Administraţiei şi deciziilor consiliului de administraţie. Acesta va fi supus unei evaluări anuale. 

(3) Directorul general îndeplineşte următoarele atribuţii:

a) propune structura organizatorică şi statul de funcţii al Administraţiei şi le supune aprobării consiliului de administraţie;

b) întocmeşte raportul anual de activitate şi, la solicitarea consiliului de administraţie, situaţiile financiare ale Administraţiei pentru anul în curs, precum şi proiectul programului de activităţi şi proiectul bugetului de venituri şi cheltuieli pentru anul următor;

c) elaborează propuneri de distribuire a excedentului provenit din veniturile proprii către investiţii de capital şi alte fonduri, pe care le supune aprobării consiliului de administraţie;

d) analizează, împreună cu directorii executivi, performanţa economică a direcţiilor regionale şi sucursalelor şi încadrarea acestora în bugetul de venituri şi cheltuieli, raportează consiliului de administraţie modul de îndeplinire a indicatorilor şi stabileşte acţiunile ce se vor întreprinde;

e) negociază contractul colectiv de muncă împreună cu reprezentanţii salariaţilor;

f) angajează şi concediază personalul şi încheie contractele individuale de muncă, cu aprobarea consiliului de administraţie;

g) încheie acte juridice în numele şi pe seama Administraţiei, potrivit delegării date de consiliul de administraţie;

h) reprezintă Administraţia în relaţiile cu terţi;

i) asigură îndeplinirea obiectivelor şi criteriilor de performanţă stabilite împreună cu consiliul de administraţie;

j) deleagă directorilor direcţiilor regionale şi sucursalelor atribuţiile privind angajarea şi concedierea personalului, cu excepţia personalului de conducere;

k) îndeplineşte alte atribuţii stabilite de consiliul de administraţie sau prevăzute de lege. 


	Articolul 52 devine art.51 cu următorul cuprins:

„Art.51. (1) Directorul general este selectat de consiliul de administraţie potrivit legii şi numit prin ordin al ministrului pentru un mandat de 5 ani, care poate fi reînnoit. Directorul general este angajat pe bază de contract de management în condiţiile legii şi nu are statut de funcţionar public. Salariul directorului general se stabileşte prin ordin al ministrului, cu încadrarea în bugetul de venituri şi cheltuieli al Administraţiei.

(2) Directorul general asigură conducerea generală a activităţilor curente ale Administraţiei potrivit regulamentului de organizare şi funcţionare a acesteia şi deciziilor consiliului de administraţie. 

(3) Directorul general va fi supus  evaluării anuale, în condiţiile legii. 

(4) Directorul general îndeplineşte următoarele atribuţii:

lit.a) – nemodificată 

lit.b) – nemodificată 

lit.c) – nemodificată 

d) analizează, împreună cu directorii executivi, performanţa economică a sucursalelor şi încadrarea acestora în bugetul de venituri şi cheltuieli, raportează consiliului de administraţie modul de îndeplinire a indicatorilor de performanţă şi stabileşte acţiunile ce se vor întreprinde;

lit.e) – nemodificată

lit.f) – nemodificată

g) încheie acte juridice în numele Administraţiei, potrivit delegării date de consiliul de administraţie;

h) reprezintă Administraţia în  relaţiile cu terţii, în limitele delegării acordate de consiliul de administraţie;

lit.i) – nemodificată 

j) deleagă directorilor  sucursalelor teritoriale atribuţiile privind angajarea şi concedierea personalului, cu excepţia personalului de conducere;

lit.k) – nemodificată

Deputat Marian Ianculescu – PSD 

Deputat Ion Bozgă - PSD
	Prin renumerotare.

Pentru corectitudinea exprimării.

Directorul general al Agenţiei este mai întâi selectat de consiliul de administraţie, deoarece aceasta nu este o funcţie de decizie politico-administrativă, ci executivă, şi apoi este confirmat prin ordin al ministrului.

Directorul general nefiind membru al consiliului de administraţie, dreptul de reprezentare a Administraţie în relaţiile cu terţii se acordă de acest consiliu.
	Camera Deputaţilor

	59. 
	Art.53. – (1) Personalul Administraţiei va fi angajat, promovat şi eliberat din funcţie cu respectarea legislaţiei muncii în vigoare, a regulamentului de organizare şi funcţionare a Administraţiei şi a contractului colectiv sau individual de muncă. Salariaţii Administraţiei nu au statut de funcţionari publici.

(2) Personalul necesar desfăşurării activităţii Administraţiei va fi preluat de la Societatea Naţională Îmbunătăţiri Funciare – S.A. conform prevederilor legale în vigoare. 

(3) Numărul de posturi din structura organizatorică a Administraţiei care vor fi preluate de la Societatea Naţională Îmbunătăţiri Funciare – S.A. se stabileşte prin regulamentul de organizare şi funcţionare a Administraţiei. Dimensionarea personalului preluat de către Administraţie se va face conform normelor de muncă şi normativelor de personal în vigoare pentru organizarea şi desfăşurarea activităţii de îmbunătăţiri funciare, precum şi legislaţiei privind protecţia muncii.

(4) Numărul de posturi necesar desfăşurării activităţii Administraţiei se stabileşte prin regulamentul de organizare şi funcţionare a acesteia.


	Articolul 53 devine art.52 – nemodificat.
	Prin renumerotare.
	Camera Deputaţilor

	60. 
	Art.54. – (1) Administraţia îşi desfăşoară activitatea, la nivel regional, prin direcţiile regionale, iar la nivel de amenajare de îmbunătăţiri funciare, prin sucursalele sale. Direcţiile regionale şi sucursalele sunt unităţi fără personalitate juridică, cu gestiune economico-financiară, care ţin evidenţa contabilă la nivel de balanţă de verificare.

(2) Direcţiile regionale şi sucursalele exploatează, întreţin şi repară amenajările de îmbunătăţiri funciare şi desfăşoară activităţi de îmbunătăţiri funciare în cadrul unei zone delimitate pe baza structurii funcţionale a amenajărilor sau grupurilor de amenajări pe care acestea le administrează.

(3) Numărul direcţiilor regionale şi al sucursalelor, competenţa teritorială a acestora şi relaţiile funcţionale cu Administraţia se stabilesc prin regulamentul de organizare şi funcţionare a Administraţiei.

(4) Directorii direcţiilor regionale şi sucursalelor Administraţiei se aprobă de consiliul de administraţie şi se numesc în funcţie prin decizia directorului general. Atribuţiile directorilor de direcţie regională şi de sucursală se stabilesc prin regulamentul de organizare şi funcţionare a Administraţiei şi prin contractele individuale de muncă. 


	Articolul 54 devine art.53 cu următorul cuprins:

„Art.53. -  (1) Administraţia îşi desfăşoară activitatea, la nivel de amenajare de îmbunătăţiri funciare, prin  sucursalele sale. 

(2) Sucursalele sunt unităţi fără personalitate juridică, cu gestiune economico-financiară, care ţin evidenţa contabilă la nivel de balanţă de verificare.

(3) Sucursalele exploatează, întreţin şi repară amenajările de îmbunătăţiri funciare şi desfăşoară activităţi de îmbunătăţiri funciare în cadrul unei zone delimitate pe baza structurii funcţionale a amenajărilor sau grupurilor de amenajări pe care acestea le administrează.

(4) Numărul sucursalelor, competenţa teritorială a acestora şi relaţiile funcţionale cu Administraţia se stabilesc prin regulamentul de organizare şi funcţionare a Administraţiei.

 (5) Directorii sucursalelor teritoriale ale  Administraţiei se aprobă de consiliul de administraţie şi se numesc în funcţie prin decizia directorului general. Atribuţiile directorilor de sucursală se stabilesc prin regulamentul de organizare şi funcţionare a Administraţiei şi prin contractele individuale de muncă.”

Deputat Marian Ianculescu – PSD

Deputat Mihai Nicolescu - PSD
	Prin renumerotare.

Precizia textului şi eliminarea confuziei.

Pentru corelare cu modificările anterioare.
	Camera Deputaţilor

	61. 
	
	După articolul 53 se introduce un articol nou, art.54 cu următorul cuprins:

„Art.54 -   (1) Activitatea fiecărei sucursale teritoriale este supravegheată de un consiliu, din care fac parte  reprezentanţi ai organizaţiilor, federaţiilor, altor beneficiari de servicii de îmbunătăţiri funciare prestate de Administraţie şi specialişti recunoscuţi pe plan local în domeniul îmbunătăţirilor funciare, care înaintează consiliului de administraţie al Administraţiei recomandări de îmbunătăţire a activităţii sucursalei teritoriale.

    (2) Atribuţiile consiliilor de sucursală, condiţiile şi procedura de desemnare şi numire a membrilor lor, precum şi funcţionarea acestor consilii sunt prevăzute de regulamentul de organizare şi funcţionare a Administraţiei.”

Deputat Marian Ianculescu – PSD

Deputat Ion Bozgă – PSD

Deputat Vasile Mihalachi - PSD
	Constituirea la nivelul local a sucursalelor de consilii de supraveghere a noii Administraţii, menite să permită implicarea utilizatorilor în luarea deciziilor şi transparenţa activităţilor Administraţiei.
	Camera Deputaţilor

	62. 
	
	După articolul 54 se introduce capitolul V cu următorul cuprins: „Capitolul V

Serviciile de îmbunătăţiri funciare”

Deputat Marian Ianculescu - PSD
	Pentru respectarea normelor de tehnică legislativă. 
	Camera 

Deputaţilor 

	63. 
	Art.55. – (1) Administraţia livrează apă pentru irigaţii în următoarele condiţii:

a) pe bază de contracte de prestări de servicii cu executare succesivă încheiate pe termen lung, denumite în continuare contracte multianuale, beneficiarilor, la solicitarea acestora;

b) pe bază de contracte de livrare a apei pentru irigaţii cu executare dintr-o dată, denumite în continuare contracte sezoniere, beneficiarilor, la solicitarea acestora.

(2) Beneficiari în sensul prezentei legi sunt proprietarii de teren, organizaţiile şi federaţiile, precum şi ceilalţi deţinători de terenuri care au încheiat cu Administraţia un contract multianual sau sezonier. 
	Art.55  se modifică şi va avea următorul cuprins: 

   „Art.55. – Administraţia livrează apă pentru irigaţii la solicitarea beneficiarilor în următoarele condiţii:

a) pe bază de contracte de prestări de servicii cu executare succesivă încheiate pe termen lung, denumite în continuare contracte multianuale;

b) pe bază de contracte de livrare a apei pentru irigaţii cu executare dintr-o dată, denumite în continuare contracte sezoniere, beneficiarilor.”

Alin.(2) – se elimină.

Deputat Marian Ianculescu – PSD

Deputat Ioan Bâldea – PRM

Deputat Gelil Eserghep - PRM
	Pentru corectitudinea exprimării.

Mutarea definiţiei „beneficiarilor” la anexa nr.1.
	Camera Deputaţilor

	64. 
	Art.56. – Contractele multianuale se încheie pentru o durată cuprinsă între 3 şi 5 ani.
	Art.56. – nemodificat.
	
	Camera Deputaţilor

	65. 
	Art.57. – Conform contractului multianual se plătesc următoarele tarife:

a) un tarif anual;

b) un tarif de livrare a apei pentru irigaţii.
	Art.57. – nemodificat 
	
	Camera Deputaţilor

	66. 
	Art.58. – (1) Tariful anual se calculează pentru fiecare punct de livrare a apei pentru irigaţii la care Administraţia livrează apa beneficiarului dintr-un contract multianual, precum şi în baza programelor anuale de punere în funcţiune a amenajărilor de irigaţii, aprobate de Guvern.

(2) Tariful anual va acoperi costurile estimate de întreţinere şi reparaţii a infrastructurii de irigaţii din domeniul public şi domeniul privat al statului aflată în administrarea Administraţiei. 

(3) Cuantumul tarifului anual se va stabili pentru fiecare punct de livrare a apei pentru irigaţii anterior încheierii contractului multianual. 


	Art.58 se modifică şi va avea următorul cuprins: 

   „Art.58. (1) Tariful anual se calculează pentru fiecare punct de livrare a apei pentru irigaţii la care administraţia livrează apă beneficiarilor.

Alin.(2) – nemodificat

Alin.(3) – nemodificat  

Deputat  Ioan Stan – PSD

Deputat Ionel Adrian – PSD 

Deputat Dan Rasovan - PSD
	Textul adoptat de Senatul României contravine principiului convenit cu finanţatorul proiectului „Reabilitarea şi reforma sectorului de irigaţii” potrivit căruia nu se calculează şi nu se pun în funcţiune decât amenajările care acoperă cu cererea de livrare a apei pentru irigaţii cel puţin 20% din suprafaţa deservită de amenajarea de irigaţii. Prevederea adoptată de Senatul României dublează prevederea de la art.38 alin. (1) şi (5).
	Camera Deputaţilor

	67. 
	Art.59. – Structura tarifelor pentru livrarea apei de irigaţii şi a tarifului anual, ajustarea periodică a acestora, termenul de aducere la cunoştinţa beneficiarilor, de încheiere a contractelor multianuale şi termenul de plată de către beneficiar se aprobă prin ordin al ministrului, cu avizul Oficiului Concurenţei, până la data 31 iulie a fiecărui an şi se publică în Monitorul Oficial al României, Partea I, până la data de 31 august a fiecărui an pentru sezonul de irigaţii al anului următor. 


	Art.59  se modifică şi va avea următorul cuprins: 

   „Art.59. Structura tarifelor pentru livrarea apei pentru irigaţii şi a tarifului anual, modalitatea de ajustare periodică a acestora, termenul de aducere la cunoştinţa beneficiarilor a cuantumului acestor tarife, termenul de încheiere a contractelor multianuale şi termenul de plată de către beneficiari a tarifului anual se stabilesc prin normele metodologice privind calculul şi plata tarifelor pentru serviciile de îmbunătăţiri funciare ce se aprobă prin ordin al ministrului cu avizul Ministerului Finanţelor Publice.”

Deputat  Marinache Vişinescu – PRM

Deputat Octavian Sadici – PRM

Deputat Ioan Bâldea - PRM
	Eliminarea confuziei între reglementarea calcului tarifelor pentru serviciile de îmbunătăţiri funciare o singură dată prin norme metodologice aprobate prin ordin al ministrului cu avizul Ministerului Finanţelor Publice   şi stabilirea anuală a tarifelor care se realizează cu aprobarea consiliului de administraţie al Administraţiei.
	Camera Deputaţilor

	68. 
	Art.60. – (1) În cazul neachitării de către beneficiari a tarifului anual la termen, pentru anul respectiv, Administraţia poate rezilia contractul multianual cu notificarea prealabilă a beneficiarului.

(2) Beneficiarul al cărui contract multianual a fost reziliat în condiţiile alin.(1) poate solicita încheierea unui nou contract multianual în anii următori, cu condiţia achitării sumelor restante. 


	Art.60. – nemodificat 
	
	Camera Deputaţilor

	69. 
	Art.61. – (1) Beneficiarii pot reînnoi contractul multianual, cu condiţia anunţării Administraţiei până la data de 30 iulie a anului în care contractul expiră.

(2) Administraţia încheie noi contracte multianuale sau le reînnoieşte pe cele în vigoare numai dacă cererea de livrare a apei pentru irigaţii ce face obiectul contractelor multianuale implică irigarea a cel puţin 20% din suprafaţa deservită de punctele de livrare a apei pentru irigaţii şi de canalele de distribuţie din cadrul amenajării de irigaţii, precum şi din suprafaţa întregii amenajări. 
	Art.61. - nemodificat
	
	Camera Deputaţilor

	70. 
	Art.62. – (1) Tariful de livrare a apei pentru irigaţii se calculează pe unitatea de volum de apă, cuantumul sumei ce se plăteşte de beneficiari fiind proporţional cu volumul de apă livrat de Administraţie la punctul de livrare a apei pentru irigaţii.

(2) Tariful de livrare a apei pentru irigaţii va acoperi costul apei, costurile de transport a apei de la sursă sau priză la punctul de livrare a apei pentru irigaţii prin intermediul infrastructurii de irigaţii din domeniul public şi domeniul privat al statului, aflată în administrarea Administraţiei. Aceste costuri de transport le includ pe cele administrative şi cele cu energia electrică şi termică pentru pomparea apei şi cel mult 50% din cele cu salarizarea personalului şi din cheltuielile administrative ale sediului central, a sediilor direcţiilor regionale, precum şi alte asemenea cheltuieli. Tariful de livrare a apei pentru irigaţii nu cuprinde costurile de întreţinere şi reparaţii, care se acoperă din tariful anual.
	Art.62  se modifică şi va avea următorul cuprins: 

    „Art.62. – (1) – nemodificat 

(2) Tariful de livrare a apei pentru irigaţii va acoperi costul apei, costurile de transport a apei de la sursă sau priză la punctul de livrare a apei pentru irigaţii prin intermediul infrastructurii de irigaţii din domeniul public şi domeniul privat al statului, aflată în administrarea Administraţiei.  Costurile de transport includ cheltuielile administrative şi cele cu energia electrică şi termică pentru pomparea apei şi cel mult 50% din cele cu salarizarea personalului şi din cheltuielile administrative ale sediului central, a sediilor direcţiilor regionale, precum şi alte asemenea cheltuieli. Tariful de livrare a apei pentru irigaţii nu cuprinde costurile de întreţinere şi reparaţii, care se acoperă din tariful anual.”

Deputat Marian Ianculescu - PSD
	Pentru corectitudinea exprimării.
	Camera Deputaţilor

	71. 
	Art.63. – Tariful de livrare a apei pentru irigaţii se plăteşte de beneficiari în termen de 30 de zile de la recoltarea culturii irigate.
	Art.63 - se elimină.

Deputat  Marinache Vişinescu – PRM

Deputat Ioan Bâldea – PRM

Deputat Gelil Eserghep – PRM


	Tariful de plată se stabileşte prin contract. 
	Camera Deputaţilor

	72. 
	Art.64. – Administraţia elaborează propunerile de tarife de livrare a apei pentru irigaţii, pe care le supune aprobării consiliului de administraţie al Administraţiei.


	Art.64  devine art.63 cu următorul cuprins: 

   „Art.63. – (1) Administraţia elaborează propunerile de tarife de livrare a apei pentru irigaţii, pe care le supune aprobării consiliului de administraţie al Administraţiei.

(2) Cuantumul tarifului de livrare a apei pentru irigaţii aprobat se publică în Monitorul Oficial al României, Partea a IV-a, până la data de 31 august a fiecărui an, pentru sezonul de irigaţii al anului următor.” 

Deputat Marian Ianculescu – PSD

Deputat Mihai Nicolescu - PSD
	Prin renumerotare. 

Pentru a elimina stabilirea discreţionară a tarifului de livrare a apei pentru irigaţii şi  asigurarea transparenţei luării deciziei asupra acestuia
	Camera Deputaţilor

	73. 
	Art.65. – (1) Orice beneficiar care are acces la o amenajare de irigaţii aflată în administrarea Administraţiei poate încheia cu aceasta contracte sezoniere, în condiţiile legii. 

(2) Beneficiarul care a încheiat un contract sezonier achită către Administraţie un tarif în funcţie de volumul de apă consumat, conform condiţiilor contractuale, care pot prevederea ca plata să se efectueze anterior livrării apei. 
	Articolul 65  devine art.64 – nemodificat 
	Prin renumerotare. 
	Camera Deputaţilor

	74. 
	Art.66. -  Administraţia poate percepe tarife beneficiarilor direcţi ai sistemelor şi amenajărilor de desecare şi drenaj şi ai lucrărilor de apărare împotriva inundaţiilor şi de combatere a eroziunii solului aflate în administrarea sa. Tarifele se calculează separat pentru fiecare amenajare sau lucrare, pe baza costurilor fixe şi a costurilor variabile, după caz, de exploatare, întreţinere şi reparaţii a acelei amenajări sau lucrări.
	Articolul 66  devine art.65 – nemodificat 
	Prin renumerotare. 
	Camera Deputaţilor

	75. 
	Art.67. – Tarifele de prestaţii pentru alte activităţi de îmbunătăţiri funciare decât irigaţiile se calculează anual de către Administraţie în baza normelor metodologice, aprobate prin ordin al ministrului, iar cuantumul tarifelor se aprobă de consiliul de administraţie al Administraţiei.
	Articolul 67 devine art.66 – nemodificat 
	Prin renumerotare. 
	Camera Deputaţilor

	76. 
	Art.68. – (1) Subvenţiile de la bugetul de stat pentru activitatea de irigaţii se utilizează numai pentru:

a) achitarea către Administraţie sau alt furnizor de apă pentru irigaţii a tarifului anual aferent de livrare a apei pentru irigaţii menţionate în contractul multianual, precum şi în programele anuale de punere în funcţiune a amenajărilor de irigaţii aprobate de Guvern;

b) achitarea către Administraţie sau alt furnizor de apă pentru irigaţii a tarifului de livrare a apei pentru irigaţii aferent punctelor de livrare a apei pentru irigaţii menţionate în contractul multianual, precum şi în programele anuale de punere în funcţiune a amenajărilor de irigaţii aprobate de Guvern; 

c) decontarea cheltuielilor cu energia electrică şi termică de la punctele de livrare a apei menţionate în contractul multianual;

d) achitarea parţială către Administraţie a costurilor cu salarizarea personalului şi a cheltuielilor pentru administrarea sediului central şi a sediilor direcţiilor regionale şi sucursalelor, precum şi alte asemenea cheltuieli.

(2) Subvenţiile de la bugetul de stat pentru îndeplinirea obligaţiilor de plată ale beneficiarilor, prevăzute la alin.(1) se pot aloca direct Administraţiei sau altui furnizor de apă pentru irigaţii care prestează servicii acestora. 

(3) Subvenţiile pentru suportarea costurilor de exploatare, întreţinere şi reparaţii a sistemelor şi amenajărilor de irigaţii se vor aloca până la concurenţa unui plafon maxim la hectar unitar la nivel naţional indiferent de amplasarea fiecărui punct de livrare a apei pentru irigaţii în cadrul sistemului sau a amenajării de irigaţii. Cuantumul subvenţiei se stabileşte de minister, proporţional cu suprafaţa de teren ce se irigă potrivit contractului multianual, precum şi cu programele anuale de punere în funcţiune a amenajărilor de irigaţii aprobate de Guvern.
	Articolul 68  devine art.67 cu următorul cuprins: 

    „Art.67. - (1) Organizaţiile şi federaţiile primesc subvenţii de la bugetul de stat pentru exploatarea, întreţinerea şi reparaţiile amenajărilor de irigaţii, care se folosesc  numai pentru:

   a) achitarea către Administraţie sau alt furnizor de apă pentru irigaţii a tarifului anual aferent punctelor de livrare a apei pentru irigaţii prevăzute în contractul multianual;

   b) achitarea către Administraţie sau alt furnizor de apă pentru irigaţii a tarifului de livrare a apei pentru irigaţii aferent punctelor de livrare a apei pentru irigaţii prevăzute în contractul multianual;

  c) decontarea cheltuielilor cu energia electrică şi termică de pompare a apei pentru irigaţii prin punctele de livrare a apei prevăzute în contractul multianual.

lit.d) – se elimină

 (2) Subvenţiile se acordă numai dacă organizaţiile şi federaţiile au achitat contribuţia proprie la plata tarifelor anuale, începând cu 31 martie 2005.

 (3) Subvenţiile de la bugetul de stat pentru îndeplinirea obligaţiilor de plată ale organizaţiilor şi federaţiilor prevăzute la alin. (1) lit. a) şi b) se acordă la cererea acestora şi se repartizează Administraţiei sau altui furnizor de apă pentru irigaţii.

  (4) Subvenţiile pentru suportarea costurilor de exploatare, întreţinere şi reparaţii a sistemelor şi amenajărilor de irigaţii se vor aloca până la concurenţa unui plafon maxim la hectar unitar la nivel naţional, indiferent de amplasarea fiecărui punct de livrare a apei pentru irigaţii în cadrul sistemului sau a amenajării de irigaţii. Cuantumul subvenţiei se stabileşte proporţional cu suprafaţa de teren ce se irigă potrivit contractului multianual.”

Deputat Mihai Nicolescu – PSD

Deputat Ioan Stan - PSD
	Prin renumerotare. 

Subvenţiile se vor acorda numai asociaţiilor utilizatorilor de apă, nu şi producătorilor agricoli individuali cu o perioadă de tranziţie de 2 ani, care să permită producătorilor agricoli individuali să înfiinţeze asociaţii ale utilizatorilor de apă pentru irigaţii sau să se alăture unei existente. Distribuirea subvenţiilor pentru irigaţii direct către asociaţiile utilizatorilor de apă pentru irigaţii care, la rândul lor, plătesc tariful integral pentru servicii către Administraţia Naţională a Îmbunătăţirilor Funciare sau alţi furnizori de apă pentru irigaţii.
	Camera Deputaţilor

	77. 
	Art.69. – (1) Ministerul va comunica unităţilor interesate din subordine şi acestea vor aduce la cunoştinţa beneficiarilor din aria lor teritorială de competenţă, cuantumul propus al subvenţiilor ce se estimează că se pot acorda pentru anul următor, până la data de 1 septembrie a fiecărui an.

(2) Cuantumul maxim al subvenţiei ce se acordă fiecărei organizaţii sau federaţii se calculează pe fiecare staţie de pompare de punere sub presiune sau punct de livrare a apei pentru irigaţii menţionate în contractul multianual în vigoare şi pe fiecare suprafaţă de teren din cadrul teritoriului organizaţiei sau federaţiei exprimată în hectare care este deţinută în proprietate de membrii organizaţiei sau federaţiei şi poate primi apă pentru irigaţii de la acel punct de livrare a apei pentru irigaţii. Subvenţia se calculează separat pentru fiecare staţie de pompare de punere sub presiune sau alt punct de livrare a apei pentru irigaţii situate pe teritoriul organizaţiei sau federaţiei.

(3) În fiecare an, înainte ca orice subvenţie să fie alocată, ministerul va face cunoscut:

a) cuantumul maxim al subvenţiei ce se va aloca la hectar;

b) cuantumul contribuţiei anticipate ce se plăteşte de organizaţie ca procent din tariful anual, din tariful de livrare a apei pentru irigaţii pe fiecare punct de livrare a apei pentru irigaţii şi ca procent din costurile cu energie electrică necesară pompării apei pentru irigaţii. 
	Articolul 69 devine art.68 cu următorul cuprins: 

    „Art.68. – (1) Ministerul comunică unităţilor interesate din subordine şi acestea aduc la cunoştinţa beneficiarilor din aria lor teritorială de competenţă, cuantumul propus al subvenţiilor ce se estimează că se pot acorda pentru anul următor, până la data de 1 septembrie a fiecărui an.

Alin.(2) – nemodificat

Alin.(3) – nemodificat 

lit.a) – nemodificată 

lit.b) – nemodificată 

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	78. 
	Art.70. – Pentru realizarea de noi amenajări sau lucrări de irigaţii sau reabilitarea celor existente, beneficiarii pot primi alocaţii de la bugetul de stat, care să acopere total sau parţial cheltuielile efectuate cu realizarea acestora. 


	Articolul 70  devine art.69 cu următorul cuprins: 

   „Art.69. - Pentru realizarea de noi amenajări sau lucrări de irigaţii sau reabilitarea celor existente, beneficiarii pot primi fonduri publice, care să acopere total sau parţial cheltuielile efectuate cu realizarea acestora.”

Deputat Marian Ianculescu - PSD
	Prin renumerotare. 

Subcapitolul referitor la subvenţiile pentru activitatea de irigaţii se referă numai la subvenţiile pe care le pot primi organizaţiile şi federaţiile, ele fiind singurele îndreptăţite la astfel de subvenţii.
	Camera Deputaţilor

	79. 
	Art.71. – (1) Beneficiarii pot primi subvenţii de la bugetul de stat şi pentru:

a) acoperirea cheltuielilor aferente exploatării, întreţinerii şi reparaţiilor infrastructurii de îmbunătăţiri funciare, alta decât cea pentru irigaţii, aflate în folosinţa sau proprietatea lor;

b) acoperirea cheltuielilor cu energia necesare pentru exploatarea utilajelor, instalaţiilor şi echipamentelor utilizate în desfăşurarea activităţilor de îmbunătăţiri funciare, altele decât irigaţiile, aflate în folosinţa sau proprietatea lor;

c) acoperirea cheltuielilor necesare realizării de noi amenajări sau lucrări de îmbunătăţiri funciare altele decât cele de irigaţii, precum şi reabilitarea celor existente, care să acopere total sau parţial cheltuielile efectuate cu realizarea acestora. 

(2) Alocaţiile de la bugetul de stat pentru investiţiile noi se stabilesc prin hotărârea Guvernului pentru aprobarea indicatorilor tehnico-economici ai obiectivului de investiţii. 
	Articolul 71 devine art.70 cu  următorul cuprins: 

   „Art.70. - (1) Beneficiarii pot primi subvenţii de la bugetul de stat şi pentru:

   lit.a) – nemodificată 

 lit.b) – nemodificată 

   c) acoperirea cheltuielilor necesare realizării de noi amenajări de îmbunătăţiri funciare, altele decât cele de irigaţii, precum şi reabilitarea celor existente, care să acopere total sau parţial cheltuielile efectuate cu realizarea acestora.

(2) Fondurile publice pentru investiţiile noi se stabilesc prin hotărârea Guvernului pentru aprobarea indicatorilor tehnico-economici ai obiectivului de investiţii.”

Deputat Marian Ianculescu – PSD

 Deputat Dorel Crăciun - PSD
	Prin renumerotare.

Subcapitolul referitor la subvenţiile pentru activitatea de irigaţii se referă numai la subvenţiile pe care le pot primi organizaţiile şi federaţiile, ele fiind singurele îndreptăţite la astfel de subvenţii.
	Camera Deputaţilor

	80. 
	
	După articolul 70 se introduce Capitolul VI, cu următorul cuprins:

„CAPITOLUL VI

Atribuţiile ministerului”

Deputat Marian Ianculescu - PSD
	Pentru respectarea normelor de tehnică legislativă. 
	Camera Deputaţilor

	81. 
	Art.72. – Răspunderea pentru coordonarea activităţilor de îmbunătăţiri funciare revine ministerului sau oricărei alte autorităţi publice centrale căreia i se atribuie răspunderea pentru sectorul îmbunătăţirilor funciare.
	Articolul 72 devine art.71 – nemodificat 
	Prin renumerotare. 
	Camera Deputaţilor

	82. 
	Art.73. – (1) Ministerul efectuează planificarea şi elaborează politici pentru sectorul îmbunătăţirilor funciare, elaborează şi actualizează periodic strategia naţională pentru sectorul îmbunătăţirilor funciare  ce va fi aprobată prin hotărâre a Guvernului. 

(2) În pregătirea proiectului strategiei naţionale pentru sectorul îmbunătăţirilor funciare  ministerul va aplica principiile îmbunătăţirilor funciare menţionate în prezenta lege. Strategia pentru sectorul îmbunătăţirilor funciare va conţine următoarele: 

a) descrierea şi analiza stadiului actual al sectorului îmbunătăţirilor funciare;

b) evaluarea principalelor riscuri care pot afecta sectorul şi costurile prevenirii, reducerii ori atenuării acestor riscuri;

c) identificarea obiectivelor pe termen scurt, mediu şi lung ce se vor realiza pentru asigurarea dezvoltării durabile a sectorului, inclusiv reabilitarea amenajărilor de îmbunătăţiri funciare existente şi stabilirea criteriilor de selectare a amenajărilor ce se reabilitează;

d) stabilirea măsurilor administrative, a indicatorilor de performanţă, a mecanismelor de finanţare şi a altor măsuri de prevenire, reducere sau atenuare a factorilor de risc identificaţi, precum şi realizarea obiectivelor sectoriale, cum sunt: cercetarea aplicativă, consultarea în vederea elaborării şi/sau elaborarea strategiilor sub-sectoriale.
	Articolul 73 devine art.72 următorul cuprins: 

    „Art.72. – (1) – nemodificat 

(2) Ministerul întocmeşte  strategia naţională pentru sectorul îmbunătăţirilor funciare  care va conţine: 

lit.a) - nemodificată

lit.b)- nemodificată

lit.c) – nemodificată 

d) stabilirea măsurilor administrative, a indicatorilor de performanţă, a mecanismelor de finanţare şi măsurilor de prevenire, reducere sau atenuare a factorilor de risc identificaţi, precum şi realizarea obiectivelor sectoriale, cum sunt: cercetarea aplicativă, consultarea în vederea elaborării şi/sau elaborarea strategiilor sub-sectoriale, precum şi alte aspecte relevante pentru elaborarea strategiei naţionale.”

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	83. 
	Art.74. – Ministerul va asigura corelarea activităţilor şi programelor sale privind sectorul îmbunătăţirilor funciare cu planurile, politicile, programele şi activităţile altor ministere şi instituţii publice. 


	Articolul 74  devine art.73 cu următorul cuprins: 

   „Art.73. – Ministerul are următoarele atribuţii: 

  a) asigură corelarea activităţilor şi programelor sale privind sectorul îmbunătăţirilor funciare cu planurile, politicile, programele şi activităţile altor ministere şi instituţii publice; 

   b) propune şi înfiinţează  comitete tehnice consultative şi poate propune acordarea de facilităţi organizaţiilor neguvernamentale de utilitate publică, care promovează sau elaborează programe şi proiecte în domeniul îmbunătăţirilor funciare şi în alte domenii conexe;

 c) elaborează şi emite ordine şi regulamente privind exploatarea, întreţinerea şi reparaţiile amenajărilor de îmbunătăţiri funciare, precum şi cu privire la diminuarea suprafeţei deservite de sistemele şi amenajările de irigaţii sau desecare şi drenaj şi de lucrările de apărare împotriva inundaţiilor şi de combatere a eroziunii solului;

d) atestă persoanele fizice şi juridice care îşi manifestă intenţia de a desfăşura activităţi de îmbunătăţiri funciare, respectiv de proiectare, executare de lucrări, fabricare şi utilizare a instalaţiilor şi echipamentelor specifice acestor activităţi, potrivit normelor metodologice ce se aprobă prin ordin al ministrului;

e) asigură, prin experţi şi specialişti atestaţi potrivit legii evaluarea stării de siguranţă în exploatare şi controlul respectării standardelor de siguranţă a amenajărilor de îmbunătăţiri funciare; 

f) emite norme şi standarde tehnice privind prevenirea şi reducerea poluării şi utilizarea raţională a apei în cadrul amenajărilor de îmbunătăţiri funciare;

g) avizează sau, după caz, aprobă documentaţiile tehnico-economice de execuţie de noi amenajări de îmbunătăţiri funciare şi de reabilitare şi modernizare a amenajărilor existente finanţate de la bugetul de stat, cu consultarea Administraţiei, sau la propunerea acesteia;

h) organizează şi asigură funcţionarea sistemului naţional de supraveghere, evaluare, prognoză şi avertizare privind efectele ecologice şi economice ale amenajărilor de îmbunătăţiri funciare ca parte componentă a sistemului naţional de monitorizare integrată de fond şi de impact, pentru toţi factorii de mediu;

i) asigură finanţarea de la bugetul de stat a activităţile de organizare şi funcţionare a sistemului de supraveghere, evaluare, prognoză şi avertizare;

j) organizează, execută şi actualizează cadastrul amenajărilor de îmbunătăţiri funciare, ca parte componentă a cadastrului agricol şi forestier, finanţat de la bugetul de stat;

k) aprobă situaţiile financiare anuale ale Administraţiei;

l) supune aprobării Guvernului bugetului de venituri şi cheltuieli al Administraţiei pentru încadrarea acestuia în prevederile bugetului ministerului, programul de activitate pentru exerciţiul financiar următor şi indicatorii de performanţă;

m) solicită informaţii şi rapoarte de activitate de la Administraţie;

n) aprobă reabilitarea şi modernizarea amenajărilor de îmbunătăţiri funciare existente şi execuţia de noi amenajări, la propunerea Administraţiei. „

Deputat Marian Ianculescu - PSD
	Prin renumerotare.

Pentru corectitudinea exprimării.

Pentru respectarea normelor de tehnică legislativă. 

Completarea atribuţiilor de reglementare ale ministerului cu cea de reglementare a diminuării suprafeţei sistemelor şi amenajărilor de irigaţii sau desecare şi drenaj şi a lucrărilor de combatere a eroziunii solului.

Completarea activităţilor pentru care se acordă atestare persoanelor care solicită desfăşurarea de activităţi de îmbunătăţiri funciare cu cele de proiectare şi executare de lucrări de specialitate.
	Camera Deputaţilor

	84. 
	Art.75. – Ministerul poate propune şi înfiinţa comitete tehnice consultative şi poate propune acordarea de facilităţi organizaţiilor neguvernamentale de utilitate publică, care promovează sau elaborează programe şi proiecte în domeniul îmbunătăţirilor funciare şi în alte domenii conexe.
	Art.75 – se elimină 

Deputat Marian Ianculescu - PSD
	Textul modificat preluat ca literă b) a art.73. 
	Camera Deputaţilor

	85. 
	Art.76. – Ministerul elaborează şi emite ordine şi regulamente în domeniul exploatării, întreţinerii şi reparaţiilor amenajărilor de îmbunătăţiri funciare.
	Aret.76 – se elimină  

Deputat Marian Ianculescu - PSD
	Textul modificat preluat ca literă c) a art.73. 
	Camera Deputaţilor

	86. 
	Art.77. – (1) Ministerul atestă persoanele fizice şi juridice care solicită desfăşurarea de activităţi de îmbunătăţiri funciare, respectiv de fabricare şi utilizare a instalaţiilor şi a echipamentelor specifice acestor activităţi, potrivit unei metodologii ce se aprobă prin ordin al ministrului.

(2) Evaluarea stării de siguranţă în exploatare şi controlul respectării standardelor de siguranţă a amenajărilor de îmbunătăţiri funciare se realizează de experţi şi specialişti atestaţi potrivit legii şi autorizaţi de minister. 
	Art.77 – se elimină  

Deputat Marian Ianculescu - PSD
	Textul modificat preluat ca literă d) a art.73. 
	Camera Deputaţilor

	87. 
	Art.78. – (1) Ministerul emite norme şi standarde tehnice privind prevenirea şi reducerea poluării şi utilizarea raţională a apei în cadrul amenajărilor de îmbunătăţiri funciare.

(2) Ministerul avizează sau, după caz, aprobă documentaţiile tehnico-economice de execuţie de noi amenajări de îmbunătăţiri funciare şi de reabilitare şi modernizare a amenajărilor existente finanţate de la bugetul de stat, cu consultarea Administraţiei, sau la propunerea acesteia.
	Art.78 – se elimină   

Deputat Marian Ianculescu - PSD
	Textul modificat preluat ca literă e) a art.73. 
	Camera Deputaţilor

	88. 
	Art.79. – (1) Ministerul organizează şi asigură funcţionarea sistemului naţional de supraveghere, evaluare, prognoză şi avertizare privind efectele ecologice şi economice ale amenajărilor de îmbunătăţiri funciare ca parte componentă a sistemului naţional de monitorizare integrată de fond şi de impact, pentru toţi factorii de mediu.

(2) Activităţile de organizare şi funcţionare a sistemului de supraveghere, evaluare, prognoză şi avertizare vor fi finanţate de la bugetul de stat.
	Art.79 – se elimină   

Deputat Marian Ianculescu - PSD
	Textul modificat preluat ca literă f) a art.73. 
	Camera Deputaţilor

	89. 
	Art.80. – Ministerul organizează, execută şi actualizează cadastrul amenajărilor de îmbunătăţiri funciare. Cadastrul amenajărilor de îmbunătăţiri funciare, ca parte componentă a cadastrului agricol şi forestier, executat de minister, este finanţat de la bugetul de stat.
	Art.80. - se elimină  

Deputat Marian Ianculescu - PSD
	Textul modificat preluat ca literă g) a art.73. 
	Camera Deputaţilor

	90. 
	Art.81. – Oficiul de reglementare a organizaţiilor de îmbunătăţiri funciare se înfiinţează ca compartiment distinct în cadrul ministerului. Oficiul de reglementare are în structură specialişti care îşi desfăşoară activitatea în minister şi specialişti care îşi desfăşoară activitatea în cadrul direcţiilor pentru agricultură şi dezvoltare rurală judeţene şi a municipiului Bucureşti. Lista şi atribuţiile specialiştilor care îşi desfăşoară activitatea în cadrul direcţiilor pentru agricultură şi dezvoltare rurală se aprobă prin ordin al ministrului, la propunerea şefului Oficiului de reglementare.


	Articolul 81 devine art.74 cu următorul cuprins: 

   „Art.74. – (1) În cadrul ministerului se înfiinţează un compartiment distinct intitulat Oficiul de reglementare a organizaţiilor de îmbunătăţiri funciare. Acesta are în structură specialişti care îşi desfăşoară activitatea în minister şi specialişti care îşi desfăşoară activitatea în cadrul direcţiilor pentru agricultură şi dezvoltare rurală judeţene şi a municipiului Bucureşti. 

(2) Lista şi atribuţiile specialiştilor care îşi desfăşoară activitatea în cadrul direcţiilor pentru agricultură şi dezvoltare rurală, care vor face parte din Oficiul de reglementare, se aprobă prin ordin al ministrului.”

Deputat Marian Ianculescu - PSD
	Prin renumerotare. 

Pentru corectitudinea exprimării şi respectarea normelor de tehnică legislativă.
	Camera Deputaţilor

	91. 
	Art.82. – Principalele atribuţii ale Oficiului de reglementare sunt:

a) să ţină Registrul naţional al organizaţiilor de îmbunătăţiri funciare;

b) să acorde consultanţă şi asistenţă la înfiinţarea şi reorganizarea organizaţiilor şi federaţiilor;

c) să avizeze înfiinţarea organizaţiilor şi  federaţiilor, inclusiv teritoriile propuse ale acestora;

 d) să solicite informaţii şi rapoarte din partea organizaţiilor şi federaţiilor privind exploatarea şi întreţinerea infrastructurii ce le-a fost transmisă în folosinţă sau proprietate;

e) să elaboreze proiectele de hotărâri ale Guvernului privind transferul infrastructurii de îmbunătăţiri funciare din domeniul public al statului în domeniul privat al statului;

f) să monitorizeze îndeplinirea condiţiilor legale şi modul de acordarea a subvenţiilor de la bugetul de stat către organizaţii şi federaţii;

g) să efectueze controale la organizaţii şi federaţii, cuprinzând atât controale tehnice cât şi financiare, conform legii;

h) să avizeze dizolvarea, lichidarea, reorganizarea şi modificarea statutului organizaţiilor şi federaţiilor; 

i) să acorde asistenţă tehnică organizaţiilor şi federaţiilor;

k) să îndeplinească alte atribuţii prevăzute de lege şi de ordinele şi instrucţiunile emise de ministru.
	Articolul 82 devine art.75 cu următorul cuprins: 

    „Art.75. – Oficiul de reglementare are următoarele  atribuţii:

a) păstrează Registrul naţional al organizaţiilor de îmbunătăţiri funciare;

b) acordă consultanţă şi asistenţă la înfiinţarea şi reorganizarea organizaţiilor şi federaţiilor;

c) avizează înfiinţarea organizaţiilor şi  federaţiilor, inclusiv teritoriile propuse ale acestora;

 d) solicită informaţii şi rapoarte din partea organizaţiilor şi federaţiilor privind exploatarea şi întreţinerea infrastructurii ce le-a fost transmisă în folosinţă sau proprietate;

e) elaborează proiectele de hotărâri ale Guvernului privind transferul infrastructurii de îmbunătăţiri funciare din domeniul public al statului în domeniul privat al statului;

f) monitorizează îndeplinirea condiţiilor legale şi modul de acordarea a subvenţiilor de la bugetul de stat către organizaţii şi federaţii;

g)  efectuează controale la organizaţii şi federaţii, cuprinzând atât controale tehnice cât şi financiare, conform legii;

h) avizează dizolvarea, lichidarea, reorganizarea şi modificarea statutului organizaţiilor şi federaţiilor; 

i) acordă asistenţă tehnică organizaţiilor şi federaţiilor;

k) îndeplineşte alte atribuţii prevăzute de lege şi de ordinele şi instrucţiunile emise de ministru.” 

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	92. 
	Art.83. – Pentru a efectua inspecţii ale infrastructurii de îmbunătăţiri funciare, specialiştii Oficiului de reglementare pot intra pe teritoriul unei organizaţii sau federaţii şi pot solicita organizaţiei sau federaţiei să execute anumite lucrări acolo unde este necesar:

a) pentru a asigura întreţinerea corespunzătoare a acelei infrastructuri;

b) pentru a preveni deteriorarea sau defectarea acelei infrastructuri;

c) pentru a preveni deteriorarea infrastructurii aflate în proprietatea statului sau a terţilor;

d) pentru a se garanta că infrastructura este utilizată în interesul public. 
	Articolul 83 devine art.76 cu următorul cuprins:

  „Art.76. – Specialiştii Oficiului de reglementare pot intra pe teritoriul unei organizaţii sau federaţii şi pot solicita organizaţiei sau federaţiei să execute anumite lucrări acolo unde este necesar pentru:

a) asigurarea întreţinerii corespunzătoare a acelei infrastructuri;

b) prevenirea deteriorării sau defectarea acelei infrastructuri;

c) prevenirea deteriorării infrastructurii aflate în proprietatea statului sau a terţilor;

d) garantarea că infrastructura este utilizată în interesul public. „

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	93. 
	Art.84. – În calitatea sa de autoritate publică coordonatoare a activităţii Administraţiei, ministerul îndeplineşte următoarele atribuţii:

a) aprobă situaţiile financiare anuale ale Administraţiei;

b) supune aprobării Guvernului bugetului de venituri şi cheltuieli al Administraţiei pentru încadrarea acestuia în prevederile bugetului ministerului, programul de activitate pentru exerciţiul financiar următor şi indicatorii de performanţă;

c) solicită informaţii şi rapoarte de activitate de la Administraţie;

d) aprobă reabilitarea şi modernizarea amenajărilor de îmbunătăţiri funciare existente şi execuţia de noi amenajări, la propunerea Administraţiei. 
	Art. 84 – se elimină

Deputat Marian Ianculescu - PSD
	Fiind atribuţie a ministerului de resort textul este cuprins la art.73.
	Camera Deputaţilor

	94. 
	
	După articolul 76 se introduce Capitolul VII cu următorul cuprins:

„CAPITOLUL VII

Reorganizarea Societăţii Naţionale Îmbunătăţiri Funciare – S.A.”

Deputat Marian Ianculescu - PSD
	Pentru respectarea normelor de tehnică legislativă
	Camera Deputaţilor 

	95. 
	Art.85. – (1) Reorganizarea Societăţi Naţionale Îmbunătăţiri Funciare – S.A, denumită în continuare SNIF are loc în conformitate cu prevederile hotărârii Guvernului pentru aprobarea planului de reorganizare globală a SNIF.

(2) Planul de reorganizare globală a SNIF are următoarele obiective:

a) să identifice serviciile de îmbunătăţiri funciare şi alte servicii conexe ce se vor presta de SNIF pentru Administraţie şi se vor achiziţiona prin negociere cu o singură sursă conform legii, în primii 2 ani de la data înfiinţării Administraţiei;

b) să stabilească natura relaţiilor contractuale dintre SNIF şi Administraţie, după expirarea perioadei de 2 ani de la data înfiinţării Administraţiei;

c) să identifice componentele patrimoniului SNIF care rămân în proprietatea statului;

d) să stabilească modalităţile de privatizare a componentelor patrimoniului SNIF;

e) în cazul componentelor ce urmează a fi privatizate, să identifice  care dintre acestea pot fi grupate împreună pentru a crea o activitate comercială viabilă, a promova competiţia pentru prestarea de servicii în cadrul sectorului îmbunătăţirilor funciare şi a maximiza veniturile  statului;

f) să specifice procedura de privatizare sau de reorganizare şi termenele de realizare a fiecărei etape;

g) să prevadă autoritatea statului care va avea rolul conducător în privatizarea fiecărei componente sau grup de componente;

h) să precizeze modalitatea în care este asigurată finanţarea şi sunt gestionate componentele patrimoniului SNIF care rămân în proprietatea statului;

i) să identifice datoriile SNIF la data reorganizării şi să indice modalităţile de acoperire a acestora;

j) să identifice posibilele obligaţii de mediu pentru prevenirea sau reducerea efectelor poluării şi să specifice modalitatea în care acestea ar putea fi îndeplinite;

k) să precizeze modalitatea de redistribuire sau concediere a personalului SNIF care continuă activitatea.

(3) Până la finalizarea transmiterii părţii din patrimoniul său, necesar funcţionării Administraţiei, SNIF prestează servicii de îmbunătăţiri funciare organizaţiilor, federaţiilor şi altor proprietari de terenuri sau persoane juridice care administrează şi folosesc terenuri beneficiari ai amenajărilor de îmbunătăţiri funciare.
	Articolul 85 devine art.77 cu următorul cuprins: 

   „Art.77. – (1) Societatea Naţională  Îmbunătăţiri Funciare – S.A, denumită în continuare SNIF, se reorganizează în  conformitate cu prevederile hotărârii Guvernului pentru aprobarea planului de reorganizare globală a SNIF.

(2) Planul de reorganizare globală a SNIF cuprinde următoarele:

a) serviciile de îmbunătăţiri funciare şi alte servicii conexe ce se vor presta de SNIF pentru Administraţie şi se vor achiziţiona prin negociere cu o singură sursă conform legii, în primii 2 ani de la data înfiinţării Administraţiei;

b) natura relaţiilor contractuale dintre SNIF şi Administraţie, după expirarea perioadei de 2 ani de la data înfiinţării Administraţiei;

c) componentele patrimoniului SNIF care rămân în proprietatea statului;

d) modalităţile de privatizare a componentelor patrimoniului SNIF;

e) componentele ce urmează a fi privatizate, care pot fi grupate împreună pentru a crea o activitate comercială viabilă,  de maximizare a veniturilor statului şi de promovare a competiţiei  pentru prestarea de servicii în cadrul sectorului îmbunătăţirilor funciare;

f)  procedura de privatizare sau de reorganizare şi termenele de realizare a fiecărei etape;

g) autoritatea statului care va avea rolul conducător în privatizarea fiecărei componente sau grup de componente;

h)  modalitatea în care este asigurată finanţarea şi sunt gestionate componentele patrimoniului SNIF care rămân în proprietatea statului;

i) datoriile SNIF la data reorganizării şi să indice modalităţile de acoperire a acestora;

j) posibilele obligaţii de mediu pentru prevenirea sau reducerea efectelor poluării şi să specifice modalitatea în care acestea ar putea fi îndeplinite;

k) modalitatea de redistribuire sau concediere a personalului SNIF care continuă activitatea.

(3) SNIF, până la finalizarea transmiterii părţii din patrimoniul său, necesar funcţionării Administraţiei,  prestează servicii de îmbunătăţiri funciare organizaţiilor, federaţiilor şi altor proprietari de terenuri sau persoane juridice care administrează şi folosesc terenuri cu amenajări de îmbunătăţiri funciare.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	96. 
	Art.86. – Procedurile de reorganizare a SNIF vor fi reglementate printr-un regulament, aprobat prin ordin al ministrului. 
	Articolul 86 devine art.78 – nemodificat 
	Prin renumerotare.
	Camera Deputaţilor

	97. 
	Art.87. – Personalul care nu a fost preluat de Administraţie şi care continuă activitatea la SNIF îşi păstrează drepturile salariale şi celelalte drepturi avute anterior.
	Articolul 87 devine art.79 – nemodificat 
	Prin renumerotare. 
	Camera Deputaţilor

	98. 
	Art.88. – (1) Persoanele disponibilizate prin concediere colectivă, efectuată în condiţiile art.68 din Legea nr.53/2003 – Codul muncii, în perioada 1 noiembrie 2005 – 31 ianuarie 2006, ca urmare a reorganizării SNIF vor beneficia de următoarele drepturi:

a) la momentul disponibilizării, de o sumă egală cu de două ori salariul mediu net pe economie din luna septembrie 2005, comunicat de Institutul Naţional de Statistică; 

b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare este egal cu diferenţa dintre salariul individual mediu net pe ultimele 3 luni înainte de disponibilizare, stabilit pe baza elementelor din contractul individual de muncă, dar nu mai mult decât salariul mediu net pe economie din luna septembrie 2005, comunicat de Institutul Naţional de Statistică, şi nivelul indemnizaţiei de şomaj. 

(2) Venitul de completare se acordă lunar, de la data stabilirii dreptului la indemnizaţie de şomaj, după cum urmează:

a) pentru o perioadă de 20 luni, pentru salariaţii care au o vechime în muncă de până la 15 ani;

b) pe o perioadă de 22 de luni, pentru salariaţii care au o vechime în muncă cuprinsă între 15 şi 25 de ani;

c) pe o perioadă de 24 de luni, pentru salariaţii care au o vechime în muncă de peste 25 de ani. 

(3) După exprimarea perioadei de acordare a indemnizaţiei de şomaj, persoanele disponibilizate în condiţiile alin.(1) beneficiază, până la încheierea perioadei prevăzute la alin.(2), de un venit lunar de completare egal cu salariul mediu net pe economie din luna septembrie 2005, comunicat de Institutul Naţional de Statistică.

(4) Dacă în perioada de acordare a plăţilor compensatorii intervin situaţii de natura celor prevăzute la art.44 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, dreptul la plata indemnizaţiei de şomaj încetează potrivit legii.

(5) Sumele necesare pentru acordarea drepturilor prevăzute la alin.(1) lit.a) şi b) şi alin.(3) se suportă din bugetul asigurărilor pentru şomaj, de la articolul Indemnizaţii pentru şomaj.

(6) Suma acordată la momentul disponibilizării, precum şi venitul lunar de completare prevăzute la alin.(1) sunt exceptate de la plata contribuţiilor către bugetul asigurărilor sociale de stat şi către Fondul naţional unic de asigurări sociale de sănătate.

(7) Venitul lunar de completare prevăzut la alin.(1) lit.b) se acordă şi în perioadele în care beneficiarilor le-a fost suspendat sau le-a încetat dreptul la indemnizaţia de şomaj înainte de expirarea perioadei stabilite pentru acordarea acestei indemnizaţii.

(8) Venitul de completare are acelaşi regim de impozitare ca şi indemnizaţia de şomaj.

(9) Persoanele care se încadrează în muncă sau se pensionează, conform legii, în perioada prevăzută la alin.(2) beneficiază, până la expirarea acestei perioade, de venitul de completare în cuantumul stabilit potrivit alin.(1). 

(10) Cuantumul venitului de completare, stabilit potrivit alin.(1), se modifică ori de câte ori se modifică indemnizaţia de şomaj ca urmare a modificării salariului minim brut pe economie, în perioada prevăzută la alin.(2).

(11) Pot beneficia de prevederile alin.(1) numai persoanele disponibilizate care au încheiat un contract individual de muncă cu SNIF până la data de 1 aprilie 2005.

(12) Persoanele care se încadrează în muncă la acelaşi angajator, în termen de 12 luni de la data disponibilizării vor restitui sumele primite cu titlu de venit de completare. 
	Articolul 88 devine art.80 cu următorul cuprins: 

    „Art.80. - (1) Persoanele disponibilizate prin concediere colectivă, efectuată în condiţiile art.68 – 75 din Legea nr.53/2003 – Codul muncii, în perioada 1 septembrie 2005 – 30 noiembrie 2005, ca urmare a reorganizării SNIF vor beneficia de următoarele drepturi:

   a) la momentul disponibilizării, de o sumă egală cu de două ori salariul mediu net pe economie din luna iulie 2005, comunicat de Institutul Naţional de Statistică;

   b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare est egal cu diferenţa dintre salariul individual mediu net pe ultimele 3 luni înainte de disponibilizare, stabilit pe baza elementelor din contractul individual de muncă, dar nu mai mult decât salariul mediu net pe economie din luna iulie 2005, comunicat de Institutul Naţional de Statistică, şi nivelul indemnizaţiei de şomaj.

Alin.(2) – nemodificat 

 (3) După expirarea perioadei de acordare a indemnizaţiei de şomaj, persoanele disponibilizate în condiţiile alin.(1) beneficiază, până la încheierea perioadei prevăzute la alin.(2), de un venit lunar de completare egal cu salariul mediu net pe economie din luna iulie 2005, comunicat de Institutul Naţional de Statistică.

Alin.(4) – nemodificat 

Alin.(5) – nemodificat 

Alin.(6) – nemodificat 

 (7) Venitul lunar de completare prevăzut la alin.(1) lit. b) se acordă şi în perioadele în care foştilor salariaţi le-a fost suspendat sau le-a încetat dreptul la indemnizaţia de şomaj înainte de expirarea perioadei stabilite pentru acordarea acestei indemnizaţii.

Alin.(8) – nemodificat 

Alin.(9) – nemodificat 

Alin.(10) – nemodificat   

 (11) Pot beneficia de prevederile alin.(1) numai persoanele disponibilizate care au încheiat un contract individual de muncă cu SNIF până la data de 1 martie 2004.
Alin.(12) – nemodificat  

Deputat Marian Ianculescu – PSD

Deputat Mihai Nicolescu – PSD

Deputat Octavian Sadici – PRM 
	Prin renumerotare. 

Legea, aşa cum a fost aprobată de Senat, prevede ca înfiinţarea ANIF să se facă pe 1 ianuarie 2005 şi transferul activelor de la actuală SNIF către ANIF să aibă loc în următoarele 90 de zile. Aceasta face ca ANIF să fie posibil funcţională numai din data de 1 aprilie 2006, amânând toate reformele prevăzute cu cel puţin un an, ceea ce este în discordanţă cu angajamentele anterioare de urgentare a reformelor sectorului.
	Camera Deputaţilor

	99. 
	
	După art.80 se introduce Capitolul VIII cu următorul cuprins:

„CAPITOLUL VIII

Sancţiuni”

Deputat Marian Ianculescu - PSD
	Pentru respectarea normelor de tehnică legislativă.
	Camera Deputaţilor



	100. 
	Art.89. – Următoarele fapte constituie infracţiuni:

a) împiedicarea în orice mod a specialistului împuternicit, în condiţiile legii, cu inspecţia infrastructurii de îmbunătăţiri funciare sau cu efectuarea de lucrări de exploatare, întreţinere şi reparaţii ale acestei infrastructuri, de a-şi îndeplini atribuţiile constituie infracţiune şi se pedepseşte cu închisoare de la o lună la 2 ani sau cu amendă;

b) fapta preşedintelui consiliului de administraţie sau directorului unei organizaţii sau federaţii de a nu depune la Oficiul de reglementare situaţia veniturilor anuale şi situaţiile financiare auditate sau de a prezenta cu rea-credinţă situaţii sau date inexacte, în vederea ascunderii situaţiei reale, constituie infracţiune şi se pedepseşte cu închisoare de la 3 luni la 2 ani;

c) fapta preşedintelui consiliului de administraţie sau directorului unei organizaţii de a vinde, ipoteca sau dispune în alt mod de bunurile dobândite de organizaţie în proprietate, constituie infracţiune şi se pedepseşte cu închisoare de la 6 luni la 3 ani;

d) fapta persoanei fizice de a porni instalaţiile de irigaţie şi de a aplica udări culturilor de pe terenurile situate pe teritoriul unei organizaţii sau federaţii sau în cadrul unei amenajări de irigaţii aflată în administrarea Administraţiei fără împuternicirea organizaţiei sau federaţiei sau fără încheierea prealabilă a unui contract sezonier cu Administraţia constituie infracţiunea de furt şi se pedepseşte potrivit Codului penal. 
	Articolul 89 devine art.81 cu următorul cuprins:

   „Art.81. – Următoarele fapte constituie infracţiuni:

a) împiedicarea în orice mod a specialistului împuternicit, în condiţiile legii, cu inspecţia infrastructurii de îmbunătăţiri funciare sau cu efectuarea de lucrări de exploatare, întreţinere şi reparaţii ale acestei infrastructuri, de a-şi îndeplini atribuţiile se pedepseşte cu închisoare de la o lună la 2 ani sau cu amendă;

b) fapta preşedintelui consiliului de administraţie sau directorului unei organizaţii sau federaţii de a nu depune la Oficiul de reglementare situaţia veniturilor anuale şi situaţiile financiare auditate sau de a prezenta cu rea-credinţă situaţii sau date inexacte, în vederea ascunderii situaţiei reale, se pedepseşte cu închisoare de la 3 luni la 2 ani;

c) fapta preşedintelui consiliului de administraţie sau directorului unei organizaţii de a vinde, ipoteca sau dispune în alt mod de bunurile dobândite de organizaţie în proprietate, fără avizul Oficiului de reglementare,  se pedepseşte cu închisoare de la 6 luni la 3 ani;

lit.d) – nemodificată  

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	101. 
	Art.90. – (1) Următoarele fapte constituie contravenţii la normele privind exploatarea, întreţinerea, reparaţiile şi protecţia amenajărilor de îmbunătăţiri funciare:

a) nerespectarea prevederilor regulamentelor şi normelor tehnice în vigoare privind proiectarea, execuţia, exploatarea, întreţinerea, repararea şi protecţia amenajărilor de îmbunătăţiri funciare;

b) neexecutarea lucrărilor de întreţinere şi reparaţii a amenajărilor de îmbunătăţiri funciare, inclusiv a instalaţiilor şi echipamentelor din amenajări şi nerespectarea regulamentelor de exploatare, întreţinere şi reparaţii a amenajărilor de îmbunătăţiri funciare şi a regimului de folosinţă a acestora de către administratorii de lucrări sau de persoanele juridice sau fizice care exploatează amenajările având ca rezultat  risipa de apă sau degradarea solului;

c) executarea de lucrări agricole pe terenurile amenajate cu lucrări de combatere a eroziunii solului cu nerespectarea regulilor şi tehnologiilor prevăzute în documentaţia tehnico-economică aprobată, pe baza căreia s-au realizat amenajările, precum şi neaplicarea tehnicilor agricole antierozionale pe terenurile cu potenţial de eroziune;

d) executarea de construcţii ori înfiinţarea de plantaţii în zona de protecţie din cadrul amenajărilor de îmbunătăţiri funciare, fără acordul prealabil al Administraţiei, organizaţiilor sau federaţiilor sau, după caz, a persoanelor juridice sau fizice care exploatează aceste lucrări;

e) tăierea arborilor, arbuştilor şi a puieţilor din perdelele şi plantaţiile forestiere de protecţie antierozională, fără acordul Administraţiei, organizaţiilor, federaţiilor sau, după caz, a altor persoane juridice sau fizice care exploatează aceste lucrări şi cu încălcarea normelor silvice;

f) poluarea zonei amenajărilor de îmbunătăţiri funciare şi a spaţiilor tehnice aferente, a zonei de protecţie a lucrărilor sau a terenurilor din cadrul amenajărilor de îmbunătăţiri funciare;

g) executarea de construcţii ori modificarea sau extinderea construcţiilor în amenajările de îmbunătăţiri funciare, fără acordul prealabil al Administraţiei, organizaţiilor şi federaţiilor sau proprietarului acestor amenajări sau cu încălcarea condiţiilor prevăzute în acord;

h) darea în exploatare a construcţiilor sau a instalaţiilor în zona de protecţie din cadrul amenajărilor de îmbunătăţiri funciare, fără autorizarea prealabilă a Administraţiei, organizaţiilor şi federaţiilor sau a deţinătorului acestor amenajări;

i) dislocarea, deteriorarea şi manevrarea de către persoane neautorizate a stăvilarelor, grătarelor, vanelor, bazinelor şi a altor construcţii şi instalaţii de îmbunătăţiri funciare.

(2) Săvârşirea contravenţiilor prevăzute la alin.(1) se sancţionează după cum urmează: 

a) cele prevăzute la lit.c) şi d), cum amendă de la 5.000.000 lei la 10.000.000 lei;

b) cele prevăzute la lit.a), cu amendă de la 10.000.000 lei la 20.000.000 lei;

c) cele prevăzute la lit.b), e) şi f), cu amendă de la 20.000.000 lei la 50.000.000 lei;

d) cele prevăzute la lit.g), h) şi i), cu amendă de la 50.000.000 lei la 100.000.000 lei.

(3) Constatarea contravenţiilor şi aplicarea sancţiunilor se fac de către specialişti împuterniciţi prin ordin al ministrului, în condiţiile legii.
	Articolul 90 devine art.82 cu următorul cuprins:

       „Art.82. – (1) Următoarele fapte constituie contravenţii la normele privind exploatarea, întreţinerea, reparaţiile şi protecţia amenajărilor de îmbunătăţiri funciare:

lit.a) – nemodificată 

lit.b) – nemodificată 

lit.c) – nemodificată

lit.d) – nemodificată 

e) tăierea arborilor, arbuştilor şi a puieţilor din perdelele şi plantaţiile forestiere de protecţie antierozională cu încălcarea normelor silvice;

lit.f) – nemodificată 

lit.g) – nemodificată 

lit.h) –nemodificată 

lit.i) – nemodificată 

Alin.(2) – nemodificat 

Alin.(3) – nemodificat  

Deputat Marian Ianculescu – PSD


	Prin renumerotare. 

Pentru respectarea legislaţiei în vigoare.


	Camera Deputaţilor

	102. 
	Art.91. – Contravenţiilor prevăzute la art.90 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare. 
	Articolul 91 devine art.83 – nemodificat
	Prin renumerotare.
	Camera Deputaţilor

	103. 
	
	După art.83 se introduce Capitolul IX cu următorul cuprins:

„CAPITOLUL IX

Dispoziţii tranzitorii şi finale”

Deputat Marian Ianculescu 
	Pentru respectarea normelor de tehnică legislativă.
	Camera Deputaţilor

	104. 
	Art.92. – (1) Pentru a beneficia de drepturile acordate de prezenta lege, în termen de un an de la data intrării în vigoare a prezentei legi, asociaţiile utilizatorilor de apă pentru irigaţii înfiinţate în conformitate cu Ordonanţa de urgenţă a Guvernului nr.147/1999 privind asociaţiile utilizatorilor de apă pentru irigaţii, aprobată prin Legea nr.573/2001 se  reorganizează şi se înregistrează ca organizaţii ale utilizatorilor de apă pentru irigaţii, în conformitate cu prevederile prezentei legi.

(2) Procedura de reorganizare a asociaţiilor utilizatorilor de apă ca  organizaţii ale utilizatorilor de apă pentru irigaţii este cea prevăzută de prezenta lege pentru înfiinţarea şi înregistrarea organizaţiilor.
	Articolul 92 devine art.84 cu următorul cuprins:

     „Art.84. – (1) – nemodificat 

(2) Procedura de reorganizare a asociaţiilor utilizatorilor de apă ca  organizaţii ale utilizatorilor de apă pentru irigaţii se face potrivit prevederilor prezentei legi.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	105. 
	Art.93. – (1) În termen de 60 de zile de la data intrării în vigoare a prezentei legi, ministerul va elabora norme metodologice de aplicare a prezentei legi, care vor fi aprobate prin hotărâre a Guvernului.

(2) Ministerul va elabora strategia naţională pe termen lung pentru sectorul îmbunătăţirilor funciare  în termen de 2 ani de la intrarea în vigoare a prezentei legi şi o va supune aprobării Guvernului.


	Articolul 93 devine art.85 cu următorul cuprins:

    „Art.85. – (1) – nemodificat 

(2) Ministerul va elabora strategia naţională pe termen lung pentru sectorul îmbunătăţirilor funciare  în termen de 2 ani de la intrarea în vigoare a prezentei legi şi va fi aprobată prin hotărâre a Guvernului.”

Deputat Marian Ianculescu - PSD
	Prin renumerotare.

Pentru corectitudinea exprimării. 
	Camera Deputaţilor

	106. 
	Art.94. – În primii 2 ani de la înfiinţarea Administraţiei, aceasta va contracta achiziţia de servicii de îmbunătăţiri funciare şi alte servicii conexe cu SNIF prin negociere cu o singură sursă conform legii. În acele  cazuri în care SNIF nu poate presta aceste servicii, Administraţia va atribui contractele de prestări de servicii unor terţi furnizori în condiţiile art.41. 
	Articolul 94 devine art.86 cu următorul cuprins:

      „Art.86. –  Administraţia va contracta în primii 2 ani de la înfiinţare achiziţia de servicii de îmbunătăţiri funciare şi alte servicii conexe cu SNIF prin negociere cu o singură sursă potrivit legii. În  cazurile în care SNIF nu poate presta aceste servicii, Administraţia va atribui contractele de prestări de servicii unor terţi furnizori în condiţiile art.40.” 

Deputat  Marian Ianculescu  - PSD
	Prin renumerotare.

Pentru corectitudinea exprimării.
	Camera Deputaţilor

	107. 
	Art.95. – În termen de 60 de zile de la data intrării în vigoare a prezentei legi ministerul va elabora planul de reorganizare globală a SNIF, pe care-l va supune spre aprobare Guvernului.


	Articolul 95 devine art.87 cu următorul cuprins:

    „Art.87. – (1)  Ministerul va elabora Planul de reorganizare globală a SNIF în termen de 60 de zile de la intrarea în vigoare a prezentei legi, care va fi aprobat prin hotărâre a Guvernului.

(2) În termen de 60 de zile de la data intrării în vigoare a prezentei legi, ministerul este autorizat să introducă modificările corespunzătoare în bugetul SNIF şi al Agenţiei, şi să propună Guvernului aprobarea acestora, cu încadrarea în prevederile bugetare aprobate.”

Deputat Ioan Bâldea – PRM

Deputat Mihia Nicolescu - PSD
	Prin renumerotare. 

Reglementarea modalităţii de separare a bugetului Administraţiei de bugetul aprobat al SNIF pe parcursul exerciţiului bugetar, prevedere stabilită de Ministerul Finanţelor Publice.

Legea, aşa cum a fost aprobată de Senat, prevede ca înfiinţarea ANIF să se facă pe 1 ianuarie 2005 şi transferul activelor de la actuala SNIF către ANIF să aibă loc în următoarele 90 de zile. Aceasta face ca ANIF să fie posibil funcţională numai din data de 1 aprilie 2006, amânând toate reformele prevăzute cu cel puţin un an, ceea ce este în discordanţă cu angajamentele anterioare de urgentare a reformelor sectorului.
	Camera Deputaţilor

	108. 
	Art.96. – (1) În termen de 90 de zile de la data înfiinţării Administraţiei, SNIF va transmite, iar Administraţia va prelua patrimoniul necesar funcţionării acesteia, cu drepturile şi obligaţiile aferente.

(2) Finanţarea lucrărilor de investiţii preluate în calitate de beneficiar de Administraţie, aflate în derulare la data înfiinţării Administraţiei, se asigură din sursele de finanţare prevăzute în documentaţia tehnico-economică aprobată potrivit legii.


	Articolul 96 devine art.88 cu următorul cuprins: 

   „Art.88. -  (1) – nemodificat 

   (2) Finanţarea lucrărilor de investiţii contractate de SNIF şi aflate în derulare la data înfiinţării Administraţiei, până la finalizarea acestora, se asigură din sursele de finanţare prevăzute în documentaţia tehnico-economică aprobată potrivit legii.” 

Deputat Ioan Bâldea – PRM

Deputat Gelil Eserghep – PRM

Deputat Gheorghe Pribeanu - PRM
	Legea, aşa cum a fost aprobată de Senat, prevede ca înfiinţarea ANIF să se facă pe 1 ianuarie 2005 şi transferul activelor de la actuala SNIF către ANIF să aibă loc în următoarele 90 de zile. Aceasta face ca ANIF să fie posibil funcţională numai din data de 1 aprilie 2006, amânând toate reformele prevăzute cu cel puţin un an, ceea ce este în discordanţă cu angajamentele anterioare de urgentare a reformelor sectorului.
	Camera Deputaţilor

	109. 
	Art.97. – În primul an de funcţionare a Administraţiei aceasta va încheia contracte multianuale pe o perioadă de 3 ani. La împlinirea termenului, acestea se reînnoiesc potrivit dispoziţiilor prezentei legi.
	Articolul 97 devine art.89 cu următorul cuprins:

    „Art.89. – Administraţia, în primul an de funcţionare, va încheia contracte multianuale pe o perioadă de 3 ani. La împlinirea termenului, acestea se reînnoiesc potrivit prevederilor prezentei legi.”

Deputat Marian Ianculescu - PSD
	Prin renumerotare. 

Pentru corectitudinea exprimării.
	Camera Deputaţilor

	110. 
	Art.98. – (1) Pentru o perioadă de un an de la data înfiinţării Administraţiei, asociaţiile utilizatorilor de apă pentru irigaţii constituite conform Ordonanţei de urgenţă a Guvernului nr.147/1999, aprobată prin Legea nr.573/2001 vor beneficia de subvenţii de la bugetul de stat cu condiţia încheierii cu Administraţia de contracte multianuale, pe care le va transmite noilor organizaţii la înfiinţarea şi înregistrarea lor.

(2) Pentru o perioadă de 2 ani de la data intrării în vigoare a prezentei legi, asociaţiile utilizatorilor de apă pentru irigaţii beneficiază de subvenţii de la bugetul de stat acordate direct pe baza contractelor de prestări servicii anuale încheiate cu beneficiarii.

(3) Pentru acoperirea de asociaţie a tarifului anual achitat în baza contractelor multianuale încheiate cu Administraţia, persoanele care nu sunt membri ai asociaţiilor utilizatorilor de apă pentru irigaţii, care deţin în proprietate sau folosinţă terenuri situate pe teritoriul unei asociaţii şi beneficiază de servicii de livrare a apei pentru irigaţii, achită în avans o parte a tarifului, care include şi o cotă pentru acoperirea costurilor administrative ale asociaţiei.
	Articolul 98 devine art.90 cu următorul cuprins: 

   „Art.90. – (1) Asociaţiile utilizatorilor de apă pentru irigaţii constituite conform Ordonanţei de urgenţă a Guvernului nr.147/1999, aprobată prin Legea nr.573/2001 vor beneficia, în termen de un an de la data intrării în vigoare a prezentei legi, de subvenţii de la bugetul de stat dacă   încheie contracte multianuale cu Administraţia, pe care le va transmite  noilor organizaţii la înfiinţarea şi înregistrarea lor.

Alin.(2) – nemodificat 

(3) Persoanele care nu sunt membri ai asociaţiilor utilizatorilor de apă pentru irigaţii şi care deţin în proprietate sau folosinţă terenuri situate pe teritoriul unei asociaţii şi beneficiază de servicii de livrare a apei pentru irigaţii, achită în avans o parte a tarifului, care include şi o cotă pentru acoperirea costurilor administrative ale asociaţiei.”

Deputat Marian Ianculescu – PSD

Deputat Dorel Crăciun – PSD

Deputat Ioan Stan – PSD
	Prin renumerotare. 

Pentru corectitudinea exprimării.


	Camera Deputaţilor

	111. 
	Art.99. – Agenţii economici şi instituţiile publice care, la data intrării în vigoare a prezentei legi, beneficiază de subvenţii de la bugetul de stat pentru acoperirea unor categorii de cheltuieli în domeniul îmbunătăţirilor funciare  şi care deţin în proprietate, administrare sau folosinţă terenuri amenajate cu lucrări de îmbunătăţiri funciare, care nu sunt situate pe teritoriul unei asociaţii a utilizatorilor de apă pentru irigaţii, vor beneficia de aceste subvenţii pentru o perioadă de 2 ani de la data intrării în vigoare a prezentei legi. 
	Articolul 99 devine art.91 - nemodificat
	Prin renumerotare. 
	Camera Deputaţilor

	112. 
	Art.100. – Anexele nr.1 şi 2 fac parte integrantă din prezenta lege.


	Articolul 100 devine art.92 - nemodificat
	Prin renumerotare.
	Camera Deputaţilor

	113. 
	
	Anexa nr.1 se modifică şi va avea următorul cuprins: 

· anexată –
	
	Camera Deputaţilor

	114. 
	Art.101. – La data înfiinţării Administraţiei, Ordonanţa de urgenţă a Guvernului nr.23/2000 privind înfiinţarea Societăţii Naţionale Îmbunătăţiri Funciare – S.A. prin reorganizarea Regiei Autonome a Îmbunătăţirilor  Funciare, publicată în Monitorul Oficial al României, Partea I, nr.136 din 30 martie 2000, aprobată cu modificări prin Legea nr.440/2001 se modifică şi se completează astfel:

1. La articolul 3 după alineatul (2) se introduce un alineat nou, alin.(3), cu următorul cuprins:

  „(3) Valoarea capitalului social al Societăţii Naţionale Îmbunătăţiri Funciare – S.A după preluarea unei părţi din activul său patrimonial de către Administraţia Naţională a Îmbunătăţirilor Funciare, se va stabili de consiliul de administraţie şi se va aproba prin hotărârea acţionarului unic.”

2. La articolul 4, alineatul (3) va avea următorul conţinut:

  „(3) Clădirile de producţie şi administrative, cu terenurile aferente, utilajele şi mijloacele de transport rămase în patrimoniul Societăţii Naţionale Îmbunătăţiri Funciare – S.A. după preluarea unei părţi a activului patrimonial al acestei societăţi de către Administraţia Naţională a Îmbunătăţirilor Funciare se înscriu în capitalul social al societăţii comerciale cu valoarea înregistrată în evidenţa contabilă la data încheierii protocolului de predare-primire.”

3. Articolul 5 va avea următorul cuprins:

„Art.5. - Societatea Naţională Îmbunătăţiri Funciare – S.A. îşi desfăşoară activitatea în domeniul îmbunătăţirilor funciare, având ca obiect  principal de activitate executarea de lucrări şi prestări de servicii în domeniu către Administraţia Naţională a Îmbunătăţirilor  Funciare, organizaţiile de îmbunătăţiri funciare, federaţiile de organizaţii de îmbunătăţiri funciare şi alţi terţi beneficiari care desfăşoară activităţi de îmbunătăţiri funciare.”

4. Articolul 5 din Anexa nr.1 va avea următorul cuprins:

„Art.5. - Societatea Naţională Îmbunătăţiri Funciare – S.A. are ca scop realizarea de lucrări şi proiecte de specialitate în domeniul îmbunătăţirilor funciare.”

5. Alineatul (1) al articolului 6 din Anexa nr.1 va avea următorul cuprins:

„Art.6. – (1) Societatea Naţională Îmbunătăţiri Funciare – S.A. prin sucursalele sale, are următorul obiect de activitate:”; 

6. Punctele 1 şi 19 ale alineatului (1) al articolului 6 din Anexa nr.1 vor avea următorul cuprins:

„1. exploatarea, întreţinerea şi repararea lucrărilor de irigaţii şi desecări-drenaje prin pompare situate pe amenajarea interioară pe bază de contract de prestări de servicii încheiat cu Administraţia;

....................................................

19. gestionarea şi paza bunurilor proprii;”

7. La articolul 6 alineatul (1) din Anexa nr.1 se introduce un nou punct, pct.22, cu următorul cuprins:

„22. efectuarea oricăror altor activităţi aprobate conform statutului şi prevederilor legale.”

8. Alineatul (1) al articolului 7 din Anexa nr.1 va avea următorul cuprins:

„Art.7. – (1) Capitalul social al Societăţii Naţionale Îmbunătăţiri Funciare – S.A. este constituit din valoarea bunurilor din domeniul privat al statului rămasă după predarea unei părţi a activului patrimonial iniţial al societăţii comerciale către Administraţia Naţională a Îmbunătăţirilor Funciare. Valoarea diminuată a capitalului social al Societăţii Naţionale „Îmbunătăţiri Funciare” – S.A. se va stabili de consiliul de administraţie şi se va aproba prin hotărâre a acţionarului unic, cu îndeplinirea cerinţelor legale de înregistrare  şi publicitate;”

9. Punctul 6 al articolului 18 din Anexa nr.1 va avea următorul cuprins:

„6. aprobă propunerile directorului general privind repartizarea pe sucursale a fondurilor;”

10. Alineatul (1) al articolului 22 din Anexa nr.1 va avea următorul cuprins:

„Art.22. – (1) Pentru îndeplinirea obiectului său de activitate Societatea Naţională  Îmbunătăţiri Funciare – S.A. utilizează surse de finanţare proprii, credite bancare şi alte surse financiare.”
	Articolul 101 devine art.93 cu următorul cuprins: 

   „Art.93. – La data înfiinţării Administraţiei, Ordonanţa de urgenţă a Guvernului nr.23/2000 privind înfiinţarea Societăţii Naţionale Îmbunătăţiri Funciare – S.A. prin reorganizarea Regiei Autonome a Îmbunătăţirilor  Funciare, publicată în Monitorul Oficial al României, Partea I, nr.136 din 30 martie 2000, aprobată cu modificări prin Legea nr.440/2001 se modifică şi se completează astfel:

1. La articolul 3 după alineatul (2) se introduce un alineat nou, alin.(3), cu următorul cuprins:

  „(3) Valoarea capitalului social al Societăţii Naţionale „Îmbunătăţiri Funciare – S.A., după predarea-preluarea unei părţi din activul său patrimonial de către Administraţia Naţională a Îmbunătăţirilor Funciare, se va stabili de consiliul de administraţie şi se va aproba prin hotărâre a adunării generale a acţionarilor societăţii naţionale, cu îndeplinirea cerinţelor legale de înregistrare şi publicitate.”

Pct.2. – nemodificat 

Pct.3. – nemodificat 

Pct.4. – nemodificat 

Pct.5. – nemodificat 

Pct.6 – nemodificat 

Pct. 7. – nemodificat 

8. Alineatul (1) al articolului 7 din Anexa nr.1 va avea următorul cuprins:

„Art.7. – (1) Capitalul social al Societăţii Naţionale Îmbunătăţiri Funciare – S.A. este constituit din valoarea bunurilor din domeniul privat al statului rămasă după predarea unei părţi a activului patrimonial iniţial al societăţii comerciale către Administraţia Naţională a Îmbunătăţirilor Funciare. Valoarea diminuată a capitalului social al Societăţii Naţionale „Îmbunătăţiri Funciare” – S.A. se va stabili de consiliul de administraţie şi se va aproba prin hotărârea generală a acţionarilor, cu îndeplinirea cerinţelor legale de înregistrare  şi publicitate;”

Pct.9 - nemodificat 

Pct.10. - nemodificat 

Deputat Marian Ianculescu – PSD 


	Prin renumerotare. 

Concizia şi precizia textului şi corelarea cu prevederile Legii nr.440/2001 privind înfiinţarea SNIF, care nu prevede un acţionar unic, ci adunarea generala a acţionarilor.
	Camera Deputaţilor

	115. 
	Art.102. – În termen de 90 de zile de la data înfiinţării Administraţiei, se abrogă art.4 alin.(1), (2) şi (4), art.8, art.10 şi 11, art.6 alin.(1) din Anexa nr.1 punctele 2, 9, 10 şi 18, art.6 alin.(2) din Anexa nr.1, art.7 alin.(2), (3), (4) şi (5) din Anexa nr.1 şi Anexa nr.3 la Ordonanţa de urgenţă a Guvernului nr.23/2000 privind înfiinţarea Societăţii Naţionale Îmbunătăţiri Funciare – S.A. prin reorganizarea Regiei Autonome a Îmbunătăţirilor Funciare, publicată în Monitorul Oficial al României, Partea I, nr.136 din 30 martie 2000, aprobată prin Legea nr.440/2001, publicată în Monitorul Oficial al României, Partea I, nr.409 din 24 iulie 2001.
	Articolul 102 devine art.94 – nemodificat 
	Prin renumerotare.
	Camera Deputaţilor

	116. 
	Art.103. – La 2 ani de la data înfiinţării Administraţiei, Ordonanţa de urgenţă a Guvernului nr.23/2000 privind înfiinţarea Societăţii Naţionale Îmbunătăţiri Funciare – S.A. prin reorganizarea Regiei Autonome a Îmbunătăţirilor Funciare, aprobată prin Legea nr.440/2001, se abrogă. Pe aceeaşi dată, prin hotărâre a Guvernului, se înfiinţează societatea comercială Îmbunătăţiri funciare – S.A. prin reorganizarea SNIF.
	Articolul 103 devine art.95 – nemodificat.
	Prin renumerotare.
	Camera Deputaţilor

	117. 
	Art.104. – (1) Pe data intrării în vigoare a prezentei legi, se abrogă  art.2, art.7 alin.(1) şi (2), art.34 alin.(1) lit.a) şi art.40 din Ordonanţa de urgenţă a Guvernului nr.147/1999 privind asociaţiile utilizatorilor de apă pentru irigaţii, publicată în Monitorul Oficial al României, Partea I, nr.493 din 13 octombrie 1999, aprobată prin Legea nr.573/2001, publicată în Monitorul Oficial al României, Partea I, nr.695 din 1 noiembrie 2001, cu modificările şi completările ulterioare. 

(2) Oficiul de reglementare, înfiinţat potrivit art.34 din Ordonanţa de urgenţă a Guvernului nr.147/1999 îşi încetează activitatea, atribuţiile sale fiind preluate de Oficiului de reglementare înfiinţat potrivit prezentei legi.
	Articolul 104 devine art.96 cu următorul cuprins: 

   „Art.96. - (1) Pe data intrării în vigoare a normelor metodologice de aplicare a prezentei legi, se abrogă art.2, art.7 alin.(1) şi (2), art.10-14, art.34 alin.(2) lit. a) şi art.40 din Ordonanţa de urgenţă a Guvernului nr.147/1999 privind asociaţiile utilizatorilor de apă pentru irigaţii publicată în Monitorul Oficial al României, Partea I, nr.493 din 13 octombrie 1999, aprobată cu modificări prin Legea nr.573/2001 publicată în Monitorul Oficial al României, Partea I, nr.695 din 1 noiembrie 2001.

(2) Oficiul de reglementare, înfiinţat potrivit art.34 din Ordonanţa de urgenţă a Guvernului nr.147/1999 îşi încetează activitatea, atribuţiile sale fiind preluate de Oficiului de reglementare a organizaţiilor de îmbunătăţiri funciare înfiinţat potrivit prezentei legi.”

Deputat Marian Ianculescu - PSD
	Prin renumerotare.

Corelare cu modificările aduse de Senatul României procedurii de înfiinţare a organizaţiilor şi federaţiilor.
	Camera Deputaţilor

	118. 
	Art.105. – La 2 ani de la data intrării în vigoare a prezentei legi, Ordonanţa de urgenţă a Guvernului nr.147/1999 privind asociaţiile utilizatorilor pentru irigaţii, aprobată prin Legea nr.573/2001, se abrogă.
	Articolul 105 devine art.97 cu următorul cuprins:

    „Art.97. – La 2 ani de la data intrării în vigoare a prezentei legi, se abrogă Ordonanţa de urgenţă a Guvernului nr.147/1999 privind asociaţiile utilizatorilor pentru irigaţii, aprobată prin Legea nr.573/2001.”

Deputat Marian Ianculescu - PSD
	Prin renumerotare.

Pentru corectitudinea exprimării.
	Camera Deputaţilor

	119. 
	Art.106. – Pe data intrării în vigoare a prezentei legi, se abrogă Legea îmbunătăţirilor funciare nr.84/1996, publicată în Monitorul Oficial al României, Partea I, nr.159 din 24 iulie 1996, cu excepţia prevederilor art.31 referitoare la stabilirea şi sancţionarea contravenţiilor, care se abrogă în termen de 30 de zile de la data intrării în vigoare a prezentei legi, şi Hotărârea Guvernului nr.611/1997 pentru aprobarea Regulamentului de aplicare a Legii îmbunătăţirilor funciare nr.84/1996, publicată în Monitorul Oficial al României, Partea I, nr.285 din 21 octombrie 1997, precum şi orice alte dispoziţii contrare prevederilor prezentei legi. 
	Articolul 106 devine art.98 – nemodificat. 
	Prin renumerotare. 
	Camera Deputaţilor


II . Amendamente respinse


În cursul dezbaterii în Comisie  următoarele amendamente au respinse: 

	Nr. crt.
	Text iniţial


	Amendament propus şi autorul acestuia
	Motivare 
	Camera decidizonală

	0
	1
	2
	3
	4

	1. 
	Art.19. - 

(2) Un membru al organizaţiei poate deţine cel mult două cincimi din numărul total de voturi.


	Menţinerea aliniatului în textul de lege.

Deputat Mihai Nicolescu - PSD
	1.

2. Principiu prevăzut şi în legislaţia  europeană.
	Camera Deputaţilor

	2. 
	Art.34. – 

(2) În cazuri de urgenţă, Administraţia, organizaţiile şi federaţiile pot intra pe terenul unei persoane în scopul efectuării de controale, remedierii unor defecţiuni, înlăturării  urmărilor unor dezastre şi aplicării de măsuri de protecţie a mediului înconjurător.
	Se elimină.

Deputat Marinache Vişinescu  - PRM
	1. Pentru a respecta dreptul de proprietate.

2.  Pentru a înlătura urmările unor dezastre, în caz de defecţiuni.
	Camera Deputaţilor


Proiectul a fost aprobat cu majoritate de voturi, înregistrându-se un vot împotrivă.

PREŞEDINTE,








SECRETAR,




Ioan BÂLDEA       







Alexandru PEREŞ 

Întocmit:    Consilier  Anton Păştinaru

        Expert Gheorghe Adrian Goţa












ANEXA nr. 1

ÎNŢELESUL

unor termeni în sensul prezentei legi


Activităţi de îmbunătăţiri funciare – exploatarea, întreţinerea, reparaţiile, proiectarea şi construcţia sistemelor şi amenajărilor de irigaţii sau desecare şi drenaj, lucrărilor de apărare împotriva inundaţiilor sau combatere a eroziunii solului, precum şi reabilitarea şi consolidarea acestora.

Administraţie – Administraţia Naţională a Îmbunătăţirilor Funciare înfiinţată în conformitate cu art.35 şi următoarele din prezenta lege.

Amenajare de desecare şi drenaj – o reţea la scară mare de structuri, pompe, canale, şi conducte care poate fi folosită pentru a transporta apa de la unul sau mai multe sisteme de desecare şi drenaj către un curs natural de apă şi care cuprinde terenul, clădirile, drumurile de acces şi infrastructura aferente care sunt necesare pentru a exploata, întreţine şi repara amenajarea şi sistemele componente.

Amenajare de irigaţii – o reţea la scară mare de structuri, pompe, canale, şi conducte care poate fi folosită pentru a preleva apa din resursele autorizate de apă şi a distribui apa pentru irigaţii unuia sau mai multor sisteme de irigaţii şi care cuprinde terenul, clădirile, echipamentul, drumurile de acces şi infrastructura aferente care sunt necesare pentru a exploata, întreţine şi repara amenajarea.

Amenajare de îmbunătăţiri funciare – o reţea de sisteme de irigaţii, sisteme de desecare şi drenaj, şi lucrări de apărare împotriva inundaţiilor sau de combatere a eroziunii solului care deservesc o suprafaţă de teren definită şi care include terenul, clădirile, echipamentul, drumurile de acces şi infrastructura aferente care sunt necesare pentru a exploata, întreţine şi repara amenajarea şi sistemele componente.

Amenajare de îmbunătăţiri funciare declarată de utilitate publică – o amenajare de îmbunătăţiri funciare din domeniul public sau privat al statului care este exploatată, întreţinută şi reparată de Administraţie în conformitate cu art.37 din prezenta lege.

Beneficiari - proprietarii de teren, organizaţiile şi federaţiile, care au încheiat cu Administraţia un contract multianual, precum şi ceilalţi proprietari de teren sau persoane care deţin teren în administrare sau folosinţă potrivit legii, care au încheiat cu Administraţia un contract sezonier.
Federaţie – o federaţie de organizaţii de îmbunătăţiri funciare înfiinţată în conformitate cu art.23 şi următoarele din prezenta lege.

Infrastructură de îmbunătăţiri funciare – cuprinde sistemele şi amenajările de irigaţii, sistemele şi amenajările de desecare şi drenaj şi lucrările de apărare împotriva inundaţiilor şi de combatere a eroziunii solului.

Lucrări de combatere a eroziunii solului – cuprind formarea, construirea conform conturului, structura şi lucrările solului, precum şi construcţia, întreţinerea şi 

reparaţiile infrastructurii temporare şi permanente astfel încât să se reducă sau să se oprească eroziunea şi degradarea solului, cuprinzând lucrările pentru protecţia solului, regularizarea scurgerii apelor pe versanţi, corectarea torenţilor şi stabilizarea nisipurilor mişcătoare, amenajări silvice de perdele forestiere de protecţie a terenurilor agricole şi plantaţii pentru combaterea eroziunii solului.

Lucrări de apărare împotriva inundaţiilor – o reţea de diguri, baraje, lucrări de regularizare a cursurilor de apă şi infrastructura aferentă care are menirea să protejeze o suprafaţă de teren definită, împotriva inundaţiilor şi care cuprinde terenul, clădirile, drumurile de acces şi infrastructura aferente care sunt necesare pentru a întreţine şi repara acele lucrări.

Lucrări de regularizare a cursurilor de apă – amenajarea albiilor cursurilor de apă constând în profilări ale albiei, devieri ale cursului de apă, consolidări de maluri şi alte asemenea lucrări pentru combaterea efectelor economice şi sociale nefavorabile şi redarea agriculturii şi circuitului economic a unor terenuri afectate de inundaţii şi eroziune a solului.

Ministerul – Ministerul Agriculturii, Pădurilor şi Dezvoltării Rurale sau orice alt minister căruia i se atribuie prin hotărâre a Guvernului, răspunderea pentru sectorul îmbunătăţirilor funciare şi îndeplinirea atribuţiilor stabilite de prezenta lege.

Ministrul – ministrul agriculturii, pădurilor şi dezvoltării rurale, sau, drept urmare a unei hotărâri a guvernului, un alt ministru căruia îi revine răspunderea pentru sectorul îmbunătăţirilor funciare şi îndeplinirea atribuţiilor stabilite de prezenta lege.

Oficiul de reglementare – serviciul de specialitate din cadrul ministerului răspunzător pentru supravegherea înfiinţării, funcţionării, reorganizării şi dizolvării organizaţiilor de îmbunătăţiri funciare şi federaţiilor de organizaţii de îmbunătăţiri funciare, urmărirea funcţionării lor şi reglementarea activităţii lor.

Organizaţie – o organizaţie de îmbunătăţiri funciare înfiinţată în conformitate cu art.6 şi următoarele din prezenta lege.

Punctului de livrare a apei pentru irigaţii – locul din care Administraţia sau alt furnizor de apă pentru irigaţii extrage sau livrează apă pentru irigaţii beneficiarilor, cu excepţia hidranţilor de irigaţii.
Servicii de îmbunătăţiri funciare – livrarea apei pentru irigaţii, evacuarea apei în exces de pe terenuri, protecţia terenului şi a oricăror categorii de construcţii faţă de inundaţii şi alunecări de teren, protecţia lacurilor de acumulare împotriva colmatării, ameliorarea terenurilor acide, sărăturate şi nisipoase, precum şi protecţia solurilor împotriva eroziunii şi poluării.

Sistem de desecare şi drenaj – o reţea hidraulic distinctă de conducte, canale, structuri şi pompe care pot fi folosite pentru a evacua apa în exces de pe o suprafaţă de teren definită şi a transporta acea apă la unul sau mai multe puncte specifice şi care cuprinde terenul, clădirile, echipamentul, drumurile de acces şi infrastructura aferente care sunt necesare pentru a exploata, întreţine şi repara sistemul.

Sistem de irigaţii – o reţea hidraulic distinctă de structuri, pompe, canale, conducte care pot fi folosite pentru a preleva şi/sau transporta apa, a distribui şi a aplica apa pentru irigaţii pe o suprafaţă de teren definită şi care cuprinde terenul, clădirile, echipamentul fix sau mobil, drumurile de acces şi infrastructura aferente care sunt necesare pentru a exploata, întreţine şi repara sistemul.

Tehnici pedoameliorative – ansamblul procedeelor tehnice şi lucrărilor de nivelare şi modelare a terenului, afânare şi scarificare, asigurarea scurgerii apelor, arături de prevenire a degradării solului, spălarea terenurilor sărăturate, aplicarea de amendamente şi îngrăşăminte, defrişări care se pot asocia cu celelalte categorii de activităţi de îmbunătăţiri funciare.

Zona  de protecţie – zona adiacentă infrastructurii de îmbunătăţiri funciare în care este interzisă sau restrânsă executarea de construcţii ori exploatarea terenului din cadrul zonei, în scopul asigurării stabilităţii lucrărilor şi construcţiilor din amenajările de îmbunătăţiri funciare şi prevenirii poluării.











ANEXA nr.2

Lista 

cuprinzând bunurile care alcătuiesc infrastructura de îmbunătăţiri funciare aparţinând domeniului public al statului


1. Bunurile din amenajările de irigaţii formate din prize, staţii de pompare de bază, inclusiv cele reversibile, staţii de repompare, canale şi conducte de aducţiune şi distribuţie a apei pentru irigaţii până la staţiile de pompare de punere sub presiune.


2. Bunurile din amenajările de desecare şi drenaj formate din canalele colectoare principale la lucrările de desecare gravitaţională şi cu pompare, inclusiv staţiile de pompare aferente acestora.


3. Baraje şi diguri de apărare împotriva inundaţiilor şi lucrări de regularizare a cursurilor de apă.


4. Lucrările de combatere a eroziunii solului.

